Bio-organiko konposatu ongarri garapen irtenbideak zabal - Mricc.com\nGaur egun, ongarri kimikoen kutsadura munduko kutsadura publikoetako bat bihurtu da. China Investment Industry Kudeaketaren Analisia eta Prospektiba Aurreikuspenari buruzko 2010-2015 Txinako Inbertsio Aholkulari Batzordeak emandakoaren arabera, Txinako ipar-ekialdeko lurzoru beltza lurzoruan, ongarri kimikoen epe luzeko aplikazioa dela eta hasiera gaur egungo lurzoru organikoan bihurtu da. Lurzoruaren materia organikoa% 8-10 da erreklamazioan eta orain% 2-3ra jaitsi da. Beste eskualde batzuetan, lurzoruaren materia organikoaren murrizketa are larriagoa da.\nChang Yizhi, China Investment Consulting-eko industria kimikoan ikertzailea, azpimarratu du Txinako lurzoruaren baliabideei dagokienez, ongarri organiko tradizionalen aplikazioa asko murriztu dela ongarri kimikoen epe luzeko aplikazioa dela eta. Lurzoruaren elikagaien proportzioa oreka falta da. Txinako nekazaritza-eremuetako ingurune ekologikoa, lurzoruaren ingurune mikrobiarrak eta lurzoruaren propietate fisiko eta kimikoak, hainbat mailatan hondatu dira. Laborantza produktuen etekina eta kalitatea murriztu egin dira. Beraz, lurzoruaren materia organikoa osatzeko eta produktuaren errendimendua eta kalitatea hobetzeko neurri batzuk hartu behar dira. Bio-organiko konposatuen ongarri izan da jendeak lagundu delako, elikagai aberatsak eta bizi-ingurune onak eman ditzake laboreak hazteko eta erreproduzitzeko lurzoruari.\nChina Investment Industry Consultant-ek egindako “2010-2015 Txinako Industria Kimikoen Inbertsioaren Analisia eta Aurreikuspenen Aurreikuspen Txostena” arabera, ongarri bio-organikoen konbinatuak ongarri organikoekin eta onorganiko ez-organikoekin konbinatzen dira, nitrogenoa, fosforoa, potasioa, sufrea, kaltzioa, silizioa. magnesioa, burdina eta zinka bezalako laboreak egiteko beharrezko elikagai ugari. Horrez gain, materia organikoaren% 15 eta% 30 dauka eta mikrobioaren osagaiak eta energia handiko konposatuak ditu. Ekoizpenean eta erabileran, eragina oso nabaria da. Lurzoruaren propietate fisiko eta kimikoak hobetzen ditu, baina baita laborantzaren erresilientzia hobetzen ere. Laborantzen kalitatea ere asko hobetu da. Adibidez, sandia, azukre eta kanabera bezalako fruituen gozotasuna oso nabaria da. Gainera, laborantza-errendimenduaren hazkundea sustatu ahal izango da, hau da, ongarri bakarrean aplikatutakoa baino% 10 handiagoa. Are gehiago, nekazaritza-ingurunearen ingurune ekologikoa hobetu daiteke. Ongarri bio-organikoen abantailak nabarmenak dira.\nChang Yizhi ustez, ongarri konposatu bio-organikoak abantaila ugari ditu, prezio nahiko altua dela eta, ez da nahikoa konposatu organiko ongarrien sustapena. Jendeak ez du erabiltzen unibertsalki ongarriaren erabilera okerra dela eta. Herrien erabilera desberdintasun handiak daude eta merkatu kuota mugatua da. Hori dela eta, Txinako lurzoruaren status quo ahalik eta lasterren hobetzeko, ongarri bio-organikoen ongarrien eraginkortasuna jolasteko, sail garrantzitsuak ahalik eta azkarren konpondu beharko dituzte. Adibidez, lehengai organikoak erabiltzeak produkzio kostuak murrizten ditu, merkatuaren salmenta prezioak murrizten ditu. Zabaldu publizitatea eta jendearen sentsibilizazioa handitu konposatu bio fertilizante ongarri. Antolatu zientzia eta teknologia landara joateko jendeari modu egokian nola erabili irakastea, ongarri bio-organikoen ongarrien eraginkortasuna hobeto jolastu ahal izateko.\nZhang Yulin, China Investment Consulting-eko ikerketako zuzendaria, azpimarratu du ongarri konposatu bio-organikoak ongarri organikoez, onorgailu ez-organikoan, ongarri biologikoan eta synergistez osatuta dagoela. Ongarrien ezaugarriak ditu. Oso eraginkorra da eta kutsadurazkoa da, eta ongarri ekologikoa deitzen duen ongarri ekologikoa da. Ongarri industriaren garapenean joera berri bat da. Gaur egun, Zientzia eta Teknologia Ministerioak eta Nekazaritza Ministerioak jada ongi konposatu biozientziak bultzatu dituzte herrialde osoan, eta etorkizunean garatzeko leku handia dago.\nLianyungang JM Bioscience NBPT fabrikatzailea ongarri bio-organiko konposatuak hornitzen ditu. Behar baduzu, jarri gurekin harremanetan.


-Lomi-power- enpresako orubean etxebizitzak egingo dira\nErmuko udalbatzak 900.000 euroko mailegua eskatzea onartu berri du. Diru hori ‘Lomi-power’ (antzinako Lomiño) enpresak duen orubean sustapen publikoko etxebizitzak eraikitzeko beharrekoak diren lurrak erosteko erabiliko du. Mailegua eskatzea aho batez onartu du udalbatza osatzen duten alderdi politiko guztiek, egin den azken osokoaren bilkuran. Mailegua Bilbao Bizkaia Kutxa erakundearekin hitzartu da. Udalak orube horretan 80 etxebizitza eraikitzeko asmoa du, horietatik 40 babes ofizialeko etxebizitzak izango dira eta beste horrenbeste libreak. Gainera, aparkaleku bat egitea ere aurreikusten da.\nHori horrela, udal honek duela gutxi eskuratutako Lomiño izeneko eraikin ohia hipotekatu egingo du etxebizitzak sustatzeko beharrezkoak diren gainerako ondasunak eskuratu eta horien ordainketei aurre egin ahal izateko. Salerosketa hori egin zenean, udalak eraikina urte baten edo biren buruan botako ez zuenaren hitza eman zien jabeei, horiek enpresa Mallabiko Industrialdera (Hanbrera) lekuz aldatu bitartean. Erositako 5000 metroak eta pabilioia Areitio gainerako bidearen ezkerretara daude, hau 634 errepidearen ondoan. Udalak kreditua eskatzea erabaki du, proiektua aurrera ateratzeko ondoko eta inguruko lurrak erosi eta finantzatzeko, horietan etxebizitzak eta horiek beharko dituzten zerbitzu eta sartu eta irteteko azpiegiturak egin beharko baitira.\nEtorkizuneko etxebizitza horietarako sarbidea, bai oinezkoentzat baita ibilgailuentzat ere, lurrazpiko pasabide baten bidez egitea proiektatu da, edozelako arriskurik ekiteko. Lurrazpiko pasabide hori gaur egun Zeharkaleko autobus geltokiaren ondoan izango du bere sartu eta irteera.\nCarlos Totorika alkateak bileran adierazi zuenez “ekimen honen helburua industri jarduerak hiri gunetik kanpora ateratzea eta leku egokiagoetara lekuz aldatzea da, Hiri-ordenaziorako plan orokorrean jasotakoari jarraiki”.


Txagorritxu ospitaleko zuzendaritzak hizkuntz eskubidea urratu egiten du sistematikoki | LAB SINDIKATUA\nZerbitzu Publikoak Osasungintza Txagorritxu ospitaleko zuzendaritzak hizkuntz eskubidea urratu egiten du sistematikoki\nTxagorritxu ospitaleko zuzendaritzak hizkuntz eskubidea urratu egiten du sistematikoki\nTxagorritxu Ospitaleko LAB Sindikatuak bertako Zuzendaritzak Euskararen Erabilera Normalizatzeko Dekretua ez duela betetzen salatu du. 2005 urtetik 2011ra iraun duen plana agortuta dago eta bertan ezarritako helburuak ez dira bete. Erabiltzaileek euskaraz mintzatzeko duten eskubidea urratu egiten da sistematikoki. Hizkuntz eskakizunak eskubide hau bermatzeko bitarteko baliagarriak dira, baina ez Txagorritxun ematen zaien tratamenduarekin.\nLehen mailako lehentasuna duten Zerbitzuetan ez dago langile euskaldunik. Hizkuntz eskakizunen derrigorrezko data igarota egon arren, salbuespenak salbuespen, erdal hiztunek betetzen dituzte lanpostuak.\nAdibide gisa, Ospitaleko Ate Nagusian ez dago euskaraz egiten duen zelari bat ere informazioa emateko. Kanpoko Kontsultetan hitzordu bat eskatzerakoan, miraria da euskaraz egin ahal izatea. Pediatria Larrialdi Zerbitzuan, pediatra bakarrari ezarri diote derrigorrezko hizkuntz eskakizuna eta gainera ez du bertan lan egiten. Lotsagarria.\nOrain arte konbokatu diren Euskara Batzorde guztietan parte hartu dugu gogotsu, baina Zuzendaritzak zereginez hustu du Batzordea. Azkeneko bilerak ez dira batere eraginkorrak izan eta denbora galtze eta adar jotze hutsak izan dira.\nPertsonaleko Zuzendaritzak kodeak, zenbakiak, lanpostu funtzionalak, eta lanpostu estrukturalekin daukan nahaste-borrastea kudeatzeko ezgaitasuna nabaria izan da. Are gehiago, gaitasunik eza eta egoera zuzentzeko borondate eza salatu nahi dugu.\nBehin eta berriro eskatu ditugu egoera kezkagarri eta korapilatsu hau argitzeko tresnak, baita laguntzeko geure burua eskaini ere. Baina Zuzendaritzatik epeen luzapenak , eta aitzakia zentzugabez direla medio, informazio ukapen larria jasaten ari gara.\nBeraz, berriro ere argi eta garbi gelditzen da Osakidetzako Zuzendaritzaren jokaera arduragabea euskararen inguruan. Osakidetzak gure hizkuntza-eskubideak urratzen jarraitzen du, bai plaza bat eskuratzeko orduan, baita eguneroko funtzionamenduan ere. LABek borrokan jarraituko du Euskal Herrian kalitatezko osasun sistema publiko eta euskaldunaren alde, zeinetan eskubide guztiak errespetatuak diren.\nTxagorritxun, 2012ko urriaren 22an


Ei!! Son Goku eta bere lagunak itzuli dira - Page 3\n► Ei!! Son Goku eta bere lagunak itzuli dira\nEi!! Son Goku eta bere lagunak itzuli dira\nSortzailea jonnydbz, 2008ko Uztailaren 15a, 23:28:48\nEr: Ei!! Son Goku eta bere lagunak itzuli dira\n2009ko Otsailaren 22a, 01:52:28 #30\njajaja, Shen-ron-i bat aurkitu dut xD\n2009ko Otsailaren 22a, 02:52:55 #31\nAipamenaren egilea: jonnydbz Noiz: 2009ko Otsailaren 22a, 01:29:37\nAber, aber, Son Goku bizitza puta guztian gorria izan da, jajajaja.\nGidoiak kentzearena kontuan hartzekoa da, ze gaurko ereduzko idazleek ere gidoi gabe itzultzen dituzte izenak.\nJeje, nik DBZn gorria Vegetarentzako erabili nuela uste dut, gorria eta urdinaren artean gorriak gaiztoari hobeto ematen diolako. Bueno, gustu kontua da.\n2009ko Otsailaren 22a, 02:56:09 #32\nTxantxetan esaten nuen, egia esan niretzat gero eta kolore gutxiago hobeto, srt-ak asko gustatzen zaizkit xD\n2009ko Otsailaren 22a, 02:57:45 #33\nAipamenaren egilea: jonnydbz Noiz: 2009ko Otsailaren 22a, 02:56:09\nHereje!!!! Koloreekin hobeto gelditzen da, gero ya pantaila erdi okupatzen duten efektu marikonadak ez gustatzea beste gauza bat da. Aiiiii, MKVak ematen dituen abantailak aprobetxatzen jakingo bagenu...\n2009ko Otsailaren 22a, 16:01:18 #34 Azken aldaketa: 2009ko Otsailaren 22a, 21:28:32 jonnydbz(e)k egina\nLerro guzti-guztiak ez idazteko, burruka guztiak borrokagatik aldatu dira, Videl Bidelengatik eta hasierako harridura ikurrak (?) kendu egin dira. Gero Ah, Eh, Hmm eta horrelakoetan 'h' guztiak kendu dira.\nBoo-ren aurkako guda ondoren,\nBoo-ren aurkako gudaren ondoren,\nHau ondoren edo honen ondoren aukeratzean bigarrenarekin gelditzen naiz, hobeto dagoela uste dut.\nlurrak bake garai luzea eduki zuen.\nUtzi historio hori kontatzen!\nGaurkoan istorio hori kontatuko dizuegu!\nHorrela hobeto ulertzen dela pentsatzen dut.\nGoku eta bere lagunen itzulera\nKexatzeari utzi eta landatu\n'errasu eskerdun'-aren haziak.\n'esker oneko errefau' haziak.\nTomate haziak landatzen dira eta ez tomatearen haziak.\nEsker oneko errefaua?\nBai enerldu egiten da.\nUzta handia emangodu bereala!\nBai ernetu egiten da.\nUzta handia emango du berehala!\nErnamuindu ere jar daiteke.\nOrain bete zoroa!\nOrain bete soroa!\nGohan, Hitzegiterik ba al duzu?\nGohan, hitz egiterik ba al duzu?\nDenek oker uste dute nire aita\nizan zela Boo garaitu zuena\nDenek uste dute nire aita\nizan zela Boo garaitu zuena.\nOker kendu dut, ze horrelako esaldietan suposatu egiten da oker daudela.\nNire aita berataz ain arro dago...\nNire aita berataz hain harro dago...\noturuntza bikaina prestatu duela zuzetzat, aita.\noturuntza bikaina prestatu duela zuretzat, aita.\nBeno, esetzen baduzu.\nBeno, horrenbeste tematzen bazara.\nOrain Videlek ez dit errietarik egingo.\nOrain Bidel-ek ez dit errietarik egingo.\nBai, eta beti bezain trebetsu.\nBai, eta beti bezain trebea.\nBai, Goku. 'Urigame' da.\nBai, Goku. 'Umigame' da.\nHmm, ze zapore du?\nMmm, ze zapore ote du?\nV.I.P.-ak bezala tratatu, ulertzen?\nVIPak bezala tratatu, ulertzen?\n"Very Important Person" esan nahi duela ere jarriko nuke, baina ez dut jarri.\nZergatik zaude horrela jantzita?\nBorrokatzea pentsatze al duzu Kakaroto?\nBorrokatzea pentsatzen al duzu Kakaroto?\nVegeta, zuk ere gudarako jantzia dirudizu.\nVegeta, zuk ere gudarako jantzita dirudizu.\nSaiyen jantzia da hau.\nSaiya-ren jantzia da hau.\nZergatik egiten dute berdina?\nZergatik egiten dute berdina beti?\nTopatu eta burrukatzen dira.\nTopo egin eta borrokan hasten dira.\nEskerrik asko ain urrunetik etorri izana\ngaur hemen egoteko.\nEskerrik asko hain urrunetik etorri izana\nBoo-ren aurka burrukatu eta zuntsitu zutenei\nomentzeko gaude hemen.\nBoo-ren aurka borrokatu eta suntsitu zutenei\nMesedez, gozatu ezazute!\nMesedez, goza ezazue!\nAzkar hastea nahiko nuke,\nahul sentitzen nahiz josearen ondorioz.\nahul sentitzen naiz gosearen ondorioz.\nHori pentsatzen al duzute?\nHori pentsatzen al duzue?\nBoo-ren porrota ostean\nbabesle asko ditugu.\nBoo-ren porrotaren ostean\nBestela Saiya-jin behar luke.\nZe gozamena zu ikustea anaia Vegeta!\nHau gozamena zu ikustea anaia Vegeta!\nNamek-tar batek, Freezer suntsitu ondoren\nlurrera itzuli zinela esan zida.\nLurrera itzuli zinela esan zidan.\nEz zaitez ardura.\nNi arduratuko nahiz beraietaz.\nEz zaitez kezkatu.\nNi arduratuko naiz beraietaz.\nNiri utzi nazazu, ezin dut gehiago itxaron.\nUtzi niri, ezin dut gehiago itxaron.\nAditz hori gaizki zegoela uste dut.\nEz zaiten horrela izan.\nEz zaitez horrelakoa izan.\nBurrukatzea gustatuko litzaidake baita.\nNiri ere borrokatzea gustatuko litzaidake.\nBaina bi bakarrik dira.\nGehiegikeririk gabe egin behar dugu.\nGehiegikeriarik gabe egin behar dugu.\nTxiTxi-k eta nik landatu ditugu errasu hauek.\nTxiTxi-k eta nik landatu ditugu errefau hauek.\nErrasu zozketa bat, eh?\nErrefau zozketa bat, e?\nBeratik sendo heldu eta tiratzea da\negin beharreko guztia.\nSendo heldu eta tiratzea da\nTrunks! Hobe duzu Goten-ek\nateratakoa baino handiagoa atera!\nateratakoa baino handiagoa ateratzea!\nDendek esan ohi duen bezala,\nDende-k esan ohi duen bezala,\nSaiyek beti emazte arraroak\nautatzen dituztela dirudi.\nSaiya-k beti emazte arraroak\nhautatzen dituztela dirudi.\nNondik ireten da hori?\nNondik irten da hori?\nTrunks, ez dirudite ain indartsuak.\nTrunks, ez dirudite hain indartsuak.\nVegeta, bi baldin badira,\nguk ere bi izan beharko genituzke.\ngureak ere bi izan beharko lirateke.\nTrunks, itxaroi dazu!\nHume hauek borroka ahalmen gutxi dute!\nUme hauek borroka ahalmen gutxi dute!\nLaguntzarik nahi duzute?\nLaguntzarik nahi duzue?\nAh, benga. Gomendatu bakarrik egingo dizuet.\nA, tira. Gomendioak bakarrik emango dizkizuet.\nHau behar duzute.\nHau behar duzue.\nBeti ain zorrotz.\nBeti bezain zorrotz.\nGotenks-en bihurtuko zirela\nPentsatzen nuen bezala\nGotenks-en bihurtu dira.\nOrain, Tenshinhan-en Bolei jokoa!\nOrain, Ten Shin Han-en Boleibol jokoa!\nShen-ron-i gurari bezala\nzergatik ez diozu eskatzen?\nZergatik ez diozu Shenron-i\ngurari bezala eskatzen?\nUau, zergatik ez nuen horretan pentsatu!\nUau, nola ez dut horretan pentsatu!\nBenoba, aizue, agian hotela\njada ez da egongo...\nBeno ba, aizue, agian hotela //Benoba\nMerkatuko zor-agiriak ikusi\nMerkatuko fakturak ikusi\nNahi al duzute elkartu?\nNahi al duzue elkartu?\nHorrela amaitzen da doilorren historio hau...\nHorrela amaitzen da doilorren istorio hau...\nherritarren goroitzapenetan egoteko\nherritarren oroitzapenetan gelditzeko\nmehatxu gaiztoak huts egin zuen...\nsoilik pixka bat beranduagoa argetzea gatik.\nsoilik pixka bat beranduago agertzeagatik.\n00:01:35,870 --> 00:01:52,000\nEuskal-Encodings-entzat ekai_TZ-k itzulia\n00:01:35,870 --> 00:01:50,000 jarri dut, ze hurrengo esaldiarekin solapatu egiten zen.\nUste dut hau dela dena, eta dena aldatu dudala.\n2009ko Otsailaren 22a, 16:04:21 #35\nAipamenaren egilea: jonnydbz Noiz: 2009ko Otsailaren 22a, 16:01:18\nVidel izen berezia da, eta Devil hitzetik dator. Ni V erabiltzearen aldekoa naiz, adibidez euskaraz "Valentzia" da zuzena, Vrekin.\n2009ko Otsailaren 22a, 18:18:47 #36\nHau da hau elkarrizketa saioa, jeje. Laburtuz: nik ere .srt erabiltzen dut, eta ondo iruditzen zaizkit azpitituluetan aldaketak, iitzuli ondoren (amets gaizto hori!) errepasatzea ez zitzaidan burutilk pasa ere egin jeje. Gidoiak kentzea ere ondo iruditzen zait, bestela elkarrizketa guztian behin eta berriz agertzen dira.\nBeste gauza bat: Euskal-Encodings-entzat ekai_TZ-k itzulia eta jonnydbz-ak berrikusia !!!!!!!!!!!!!!\nAmaitzeko, 'onomatopeiak' ez neukan ideiarik nola utzi, adibidez, wow uau-era iztuli nuen jeje, eta hasierako ? pasa egingo zitzaidan burrada handia delako.\n2009ko Otsailaren 22a, 19:53:58 #37\nAipamenaren egilea: Ajubita Noiz: 2009ko Otsailaren 22a, 16:04:21\nJajaja, nahi dugunean Valentziagatik gaizki esaka edo argudio moduan erabiltzen dugu xD. Beno egia esan nik V-rekin utziko nuen, baina azpidatzietako izenek ez dute irizpiderik jarraitzen. Dakizun bezala nire ustez todo o nada egin behar da, ezin daiteke Santanko jarri, eta gero Gotenks edo Kakaroto. Nik irizpide hau erabiliko nuke:\nAnimeko bikoizketan erabilitako izenak erabili, eta hau jatorrizkoaren izen bera bada, idazkera erromanizatua erabili (romaji hori). Kontuan izan jatorrizko izenak askotan animean agertu direla bisera edo kamisetetan, hauek jatorrizko idazkera izango lirateke (adibidez Videl edo Bideru artean Videl aukeratu beharko litzateke). Eta noski, bikoizketarik ez badago jatorrizko izenak jarri behar dira.\nItzulpena nirea ez denez, egilearen oniritzia beharko nuke. Edo bestela beste irizpide bat proposatu. Nirearekin Videl, Katxalot, Satanko, Chichi, Gotrunks eta Freezerren Indar Bereziak (eta ez Ginyu Indar Bereziak) izango ziren.\nAipamenaren egilea: ekai_TZ Noiz: 2009ko Otsailaren 22a, 18:18:47\nGidoiak kentzea ere ondo iruditzen zait, bestela elkarrizketa guztian behin eta berriz agertzen dira.\nGidoiak ez ditut kendu, baina momentu batean egingo dut xD. Mezuarena jartzea edo ez berdin zait, baina jarriko dut ;). Eta onomatipeiena beste mundu bat da, niretzat ondo egin duzu, asko jota kar kar kar jarri daiteke barreetan guztiz zuzenak izateko, baina bestela horrela utziko nituzke.\n2009ko Otsailaren 22a, 20:01:41 #38\nGogoratu Tenxinjan ( :meparto:) eta Umigame ere hor daudela (itsa dortoka bezala geldituko zen).\n2009ko Otsailaren 22a, 20:02:30 #39\nAipamenaren egilea: jonnydbz Noiz: 2009ko Otsailaren 22a, 19:53:58\nBulma, Krilin eta Gohan Namekera doazenean, Krilinen biseran "Kuririn" dakar. Uste dut munduan inork ez duela izen hori erabili azpititulatzeko, ezta munduko frikienak ere :meparto:\n2009ko Otsailaren 22a, 20:06:00 #40\nBaina Krilin euskal bikoizketan Krilin da, ez da jatorrizkoaren berdina.\n2009ko Otsailaren 22a, 20:16:19 #41\nZenbat detaile!! nik ere Videl utziko nuke eta Kakaroto, nahi duzuna egin (niri pertsonalki kakaroto gehiago gustatzen zait, katxalot ordez, dena den uste dut gokuren aita-n katxalot erabiltzen dutela), baina une bat ailatu da, nun azpititulu hauek jada oso tikismikisak bihurtu direla jejeje. jonnydbz, toke pertsonala emaiozu nahi baduzu. Nik amerikako gaztelaniatik itzultzean benetan diot, azpititulu hauei ia gorrotoa hartu dietela jejeje\n2009ko Otsailaren 22a, 21:14:23 #42\nAipamenaren egilea: ekai_TZ Noiz: 2009ko Otsailaren 22a, 20:16:19\nHorrela defini nazakezu inongo arazo gabe :meparto:\nHauek ere aldatuko ditut:\nROGA FUFU KEN: Otso-hagin ukabila\nTAIYO KEN: Eguzki horzkada\n2009ko Otsailaren 22a, 21:27:52 #43\nBeno, erantsita dagoen zipean daude subak, bi formatuetan.\n2009ko Otsailaren 22a, 21:34:17 #44\nJetsita, eskerrik asko zuzenketa lanarengatik!!


Herriko haurrak gozatzen ari dira udalekuetan | El Diario Vasco\nOiartzunHerriko haurrak gozatzen ari dira udalekuetan\nHerriko haurrak gozatzen ari dira udalekuetan\nSaharako gaztetxoak Nabil Salma begirale sahararrarekin. / GOIZARIN\nGOIZARIN OIARTZUN. Jueves, 13 julio 2017, 08:42\nUdaleku irekiak uztailaren 3an hasi ziren eta uztailaren 28ra bitarte luzatuko dira aurten. Hilabetean zehar, 3 urtetik LH 6. maila arteko 428 haur oiartzuarrek eta bederatzi sahararrek goizero (09:30etik 13:30era) aisialdi euskaldun, hezitzaile eta hezkidetzan ongi pasatzen ari dira. 41 hezitzaile, 3 koordinatzaile eta praktiketako 6 kideren ardura da hori bermatzea.\nDagoeneko astebete igaro dute eta egindako ekintzekin bideo bat osatu dute non argi eta garbi ikusten den zer nolako ekintza burutu dituzten. Esate baterako, Petra Lekuona Zaharren Egoitzara gerturatu dira eta edadetuekin une goxoak bizitu dituzte; Arraztalok dituen baratzetan ere lanean ibili dira; begiraleek prestaturiko magiaz gozatu dute; ur jolasak egin dituzte; Soinuenea Herri Musikaren Txokoa bisitatu eta matrakak prestatu dituzte; herri kirolak, hockey egiten ibili dira; kometak egin eta haiek hegan jartzen...\nElkartasunaren gaia lantzeko, berriz, Sahara Eguna ospatuko dute gaur, El Watan taldeko kideekin batera. «Aurten motxilak eta estutxeak bildu nahi ditugu, Saharatik etorritako haurrek eskolako materiala garraiatzeko bertan», adierazi du Nekane Martiarena arduradunak.\nIkusten den modura, aurten ere ez dute aspertzeko betarik izango herriko haurrek.\nUdaleko eta Ttur-Turreko ordezkariak euskaltzaleekin bilduko dira arratsaldean Landetxeko egitasmoari ekarpenak egiteko epea zabalik


Txapalangarra, Lodosako ekintzaile sutsua\nTxapalangarra, Lodosako ekintzaile sutsua –\nEgia aitortu behar badut, pertsonaia hau guztiz ezezaguna nuen, duela hamar bat urte, Erriberan urtero oporraldia pasatzen zuen Jexuxmari Mendizabal Bizargorri lankide eta idazle ormaiztegiarrak horren berri eman zidan arte. Berak ez zekien zehazki nor izan zen, baina kontatu zidanez Zentroniko San Joanetan haren oroimenezko panpina bat erretzen omen zuten urtero. Euskal fonetikako izena iruditu zitzaion baina gehiago ezin zidan zehaztu. Urteak iragan dira, jadanik erretiroan sartuta nago, eta duela gutxi, txiripa batez, Txapalangarraren oihartzuna berriz belarrietara etorri zait, oraingoan Lodosan den estatua baten bitartez. Hori dela eta, bilatu eta sakondu egin dut pertsonaia honen inguruko historiaz. Horratx:\nZentroniko San Joanetako Txapalangarra\nJai hauek zahar-zaharrak dira Zentronikon eta urteetan zehar, gauza guztiekin gertatzen den bezala, aldatu eta eraldatu dira. XIX. mendearen bukaeran, San Joan egunaren bezperan, eguerdi aldean, Zentronikoko ezkilak kanta-kantari hasten ziren eta denbora berean etxeetako balkoietatik Txapalangarra izeneko lastozko panpinak zintzilikatzen zituzten. Horrek erran nahi omen zuen indar gaiztoak herrira iritsiak zirela. Arratsean, herriko mutilek panpinak balkoietatik jaitsi eta karriketan barna eramaten zituzten, txilipurdika eta hebaintzen zituztelarik. Herritik kanpo aldera iristean, han zain egoten ziren Zentronikoko alarguntsak beltzez jantzirik eta jorrailez eta labainez armaturik. Panpinak bertara iristean, alarguntsak oihuka hasten ziren eta jorrailez eta labainez Txapalangarra haiek arras txikitzen zituzten. Gero lurrean sakabanaturik ziren puska guztiak jaso eta su-meta batean erretzen zituzten. Horrekin adierazi nahi zuten indar ezkorrak herritik ezabatuak zirela.\nEkintza sinboliko hori burutu ondoren, alarguntsek hasiera ematen zioten gaueko dantzaldiari Sanjuanera izeneko jota kantatuz eta dantzatuz herritar guztiekin batera. Ondoren afari herrikoia izaten zen zentronikoar guztientzat, haragia erretzen zuten, eta patata eta baratxurirekin atontzen, edateko Erriberako ardoa barra-barra izaten zen. Zentronikoarrek gaueko ordu ttikiak koadriletan pasatzen zituzten, janez, edanez, kantatuz eta dantzatuz. Horrela goizaldia argitzen elkarrekin eta giro onean ikusten zuten. Ekitaldi honi Santa Katalinaren gurpila deitzen zioten. Gero, inguruko lur eremuetara abiatzen ziren erromeria egitera, ibai aldera bereziki, eta bertan gosaltzeko txokolatada herrikoiak egiten zituzten. Herrira itzultzean, gerezi-lorez beteriko adaxkak eta albahaka-liliak jasotzen zituzten geroago San Joanen ohoretan herriko elizan egingo zuten mezan santuari eskaintzeko asmoz.\nZentronikoarrek arrastaka daramate Txapalangarra herriko karriketan barna.\nTradizio eder hau, gerra eta ezbeharren artean, emeki-emeki ahultzen joan zen, baina azken hamarkadetan zentronikoarrek berpiztu eta indartu egin dute, eta gaur, San Joanetan Txapalangarra izeneko panpinak karriketan barna ibiltzen dituzte, jipoitzen eta egurtzen, eta azkenean plazan erretzen dituzte. Ez dago erran beharrik, Sanjuanera jota dela jai hauetako abestirik garrantzitsuena.\nBaina nor izan zen historian egiazko Txapalangarra? Zergatik dizkiote Zentronikon horrelako herra eta ezinikusia? Herritarren oroitzapenetan, erdi galdurik iritsi zaizkien ahozko kontakizunetan, Txapalangarra Logroño aldean, gerrate karlisten garaian, bizi izan zen jenerala izan zen, eta Zentronikora iristen zen aldiro, uztarik onenak ebasten zituen bere soldaduei emateko, eta herriko mutilak, haien borondatearena urka, gerrara, soldadu gisa, eramaten zituen. Hori jakinik, ongixko ulertzen dugu alarguntsa beltzek panpinekin egiten dutena, eta herritarrek karrikaz karrika eramatean aipatu militarrarren izeneko panpinei ematen dieten jipoia. Txapalangarra zentronikoarrentzat deabruaren pertsonifikazioa dela erran daiteke, gaitz eta txarkeria guztien ikurra.\nTxapalangarra Zentroniko su-metan erretzen\nTxapalangarra, pertsonaia historikoa\nTxapalangarraren estatua Lodosan.\nHistoriak baina, bestelako zehazkizunak ematen dizkigu. Ikus ditzagun. Joakin de Pablo Anton Lodosan, Lizarrako merindadean, jaio zen 1784ko uztailaren 26an, Errioxatik etorritako familia laborari batean. Napoleonen inbasioaren garaian, Xabier Mina Larrearen gerrillan parte hartu zuen eta Faltzesen izan zen borrokaldi batean bere ausardiagatik nabarmendu zen. Frantsesek Xabier Mina preso hartu zutenean, haren osaba zen Frantzisko Espoz Minaren gerrillara pasatu zen, eta 1811n kapitain izendatu zuten.\n1812an Nafarroako dibisioaren seigarren batailoiko buru ezarri zuten, eta hainbat borrokaldi izan zituen, Leiren, Oskan, Zaragozan… Urte bereko uztailaren 20an, frantses tropa bat suntsitu zuen Zaragoza aldean, Nocitotik gertu, baina Rugier jeneralaren erasoei ezin eutsiz, erretiradan gibelatu zen. Garaiko kroniketan kontatzen dutenez, Joakin de Pablo harroa, ausarta eta odol berokoa zen, arriskurik ikusten ez zuena, eta azkeneraino borrokatzen zekiena. 1812ko abuztuaren 9an, Rougier jeneralaren aurka borrokatzen ari zela, Rasaleko guduxkan, munizioak amaitu zitzaizkiolarik, harriak jaurtitzen jarraitu omen zuen.\nGerra bukatu zenean, Madrileko gobernuak Nafarroako seigarren dibisioa desagerrarazi zuen, baina bertako borrokalari askok, ados ez zeudenez gero, desertatu zuten. Horietako bat izan zen Joakin de Pablo, Frantzisko Espoz Mina berari aurre egin ziona. Horregatik atxilotu zuten. Jakako gaztelura preso zeramatela, lodosarrak zaldi bat lapurtu eta lauhazkan ihes egin zuen Iruñea aldera. Nafarroako hiriburuan, Espozen etsai amorratua zen Ezpeletako kondearen etxean babestu zen. Iruñetik Lizarrara abiatu zen eta errejimendu bat antolatu ondoren, Espozen aurka aritu izan zen hainbat gatazkatan.\nGeroago, liberal sutsua bilakatu zen. Garai hartan liberalek burua txapel gorri batez apaintzen zuten eta horregatik txapelgorri deitzen zieten. Arabako hegoaldean eta Nafarroako Erriberan txapelengorri edo txapalangarra deitzen zieten mespretxuz. Hortik etorri zitzaion Joakin de Pablori hil arte eraman zuen izengoitia, Txapalangarra, hain zuzen. Bitxia bada ere, beranduago, karlistadetan, txapelgorri ezizenaz deitu zitzaien soldadu karlistei, buruan eramaten zuten txapel gorriagatik. Historiaren bide bihurriak.\nTxapalangarra gorrotatua izan zen Erribera osoan, herrietan sartzen zenean, uztarik onenak lapurtzen dituelako bere soldaduak elikatzeko, herrietako mutilak bahitzen zituen bere errejimenduan borroka zitezen, zuhaitzak mozten zituen egurra baliatzeko eta era guztietako lapurreriak eta basakeriak egiten omen zituen. Hortik etorri zitzaion, zalantzarik gabe, zentronikoarrek zioten gorrotoa.\n1820an, Bilbon bizi zela, bertako agintariak konstituzio liberala zin egitera behartu zituen. 1820tik 1823ra arte, erregearen soldaduen aurka aritu zen. 1823ko urtarrilaren 20an sekulako egurra eman zion Zangozan Santos Ladronen agindupeko tropa erregezaleari. Urte bereko martxoaren 16an, gobernuak bidalitako zalditeria suntsitu zuen Elo herrian.\nLiberalen gobernuarekin, Alicanteko gobernadore ezarri zuten, eta, kontatzen denez, bere soldaduak elikatzeko katedraleko ezkilak saldu omen zituen. Alicanten bertan borrokatu zen Frantziatik, absolutismoa Madrilen berrezartzeko, etorritako San Luisen Ehun Mila Semeak izeneko armadaren aurka. Amore eman behar izan zuen, eta 1823ko azaroaren 13an, Gibraltarrera erbesteratu zen. Hainbat urteren buruan, Londresen zegoela, parte hartu zuen 1830ean, liberalismoa berriz agintera eramateko, antolatu zuten taldean. Hori dela eta, Lapurdira etorri, Kanbon soldadu talde bat antolatu, eta Luzaidetik Nafarroan sartzen saiatu zen. Pio Barojak “Los caudillos de 1830” (1830eko buruzagiak) izeneko liburuan ederki kontatu zuen 1830eko urriaren 20an, Luzaiden gertatu zena, ehun bat soldaduz osatutako Txapalangarraren tropak mila bat gizonez osatua zen Benito Eraso erregezalearen agindupeko armadarekin topo egin zuenean. Aipatu beharra dago, Benito Eraso gerora jeneral karlista ospetsua izan zela.\nTxapalangarrak, bere soldaduak atzean utzirik, zaldiz hurbildu zen Benito Erasoren lehen soldaduengana eta hizketan hasi zitzaien. Pentsatzen ote zuen hitz ederrez gizon haiek bere aldera eramanen zituela? Gauza da, Txapalangarraren erokeriaz asperturik, Pedro Roca tenienteak su egiteko agindua eman zuela eta lodosarra balaz josirik hil zela. Horrela hil zen, liberalentzat heroi eta Erriberako herritarrentzat lapur eta tirano izan zen Txapalangarra ekintzailea. Gaur Lodosan badira plaza bat eta estatua bat bere izena oroitarazten digutenak.\nTxapalangarrak bizitza osoa eman zuen borrokan, alde batean edo bestean. Liberal bilakatu zenez geroztik eta hil arte bandera eta aldarri horiek defendatuz ibili zen hor-hemenka. Heroia? tiranoa? lapurra? odolzalea? Hori bakoitzak aztertu eta erabaki beharko du. Zentronikon, berriz, oso garbi daukate urtero, San Joanetan Txapalangarra izeneko lastozko panpina egurtzen, txikitzen eta erretzen dutenean.\nEuskaltzalea eta irakasle-ohia\nHonelakoak egin gintuen Elizak: indibidualistak, independenteak eta prosozialak\n2 pentsamendu “Txapalangarra, Lodosako ekintzaile sutsua”-ri buruz\nJavier Cuadra 2021-02-14 20:38\nGure ama Lodosakoa da eta txikitatik ezagutu izan dut “Txapalan” ezizena familia bategatik. “Txapalangarra” ere ezaguna nuen (izena gehiago, izana baino) baina ahantzixea ere banuen.\nMila esker idazlan honegatik.\nAlpargatero 2021-02-15 12:53\nOso interesgarria. Milesker!


Gaua iritsi da - - Kronika.eus\nAitor Caracciolo 2019-01-26 10:59\nHorren adibide dira, besteak beste, Catastrophe, You’re the worst, Broad city edota Smilf komediak. Luther edo True detective zaratatsuaren itzulerak. Way ne, Deadly class eta Future Man ganberroak. Frikismora jotzen duten Star Trek:\nDiscovery edo sexua oinarri daukaten Sex Education bezalako telesail gazteak. Zerrenda,amaigabe nahiz ekleptikoa.\nDena den, izenei begirada bat bota ostean, hauei buruzko informazio gehiago bila tzea ere gomendatuko nizueke. Sorpresa bat baino gehiago eraman dezakezue eta.\nHala ere, gaurko artikulurako, hurrengo astean estreinatuko den telesail bat aukeratu dut, bere zuzendariagatik. Telesailaren izena, I AM THE NIGHT da. Eta zuzendaria, Patty Jenkins.\nEgia esan behar bada, ez da oso zuzendari prolifikoa izan.\nLan gehienak telebista munduan egin baditu ere, bi dira bere pelikula nagusiak: Monster (2003) pelikula zoragarri nahi gogorra eta famatu egin duen Wonder Woman (2017) filmea.\nHoni esker lortutako ospea eta dirua dela medio, gaurkoan aipatzen dugun telesaila produzitu eta zuzentzeko aukera eman dio.\nI am the night telesailak Fauna Hodel (India Eisley aktore) gaztearen bizitzan sartuko gaitu.\nJaioberri zenean adopzioan emana, bere gurasoei buruzko informazio bila abiatuko da.\nBidean, Jay Singletary (Chris Pine) kazetariarekin elkartu eta honen laguntzarekin adopzioari buruzko eta beste hainbat sekreturi buruzko ikerketa hasiko dute 50-60 hamarkadetako Los Angeles hirian. Luxuzko nahiz mundu kriminaleko hainbat jenderekin gurutzatu ostean, konturatuko dira akaso ez direla ikerketa seguruenean abiatu...\nDena den, eta nik ‘gomendatzen ez badut ere’, partsea begian jarrita interneteko itsasoetan barrena da(ga)biltzan horiek, apuntatu dezatela telesail hau, ziur izango da-eta nahitaezko bihurtzen den horietakoa.


Osasungintzaren pribatizazioaren kontrako borroka aztertzeko jardunaldia Donostian | LAB SINDIKATUA\nZerbitzu Publikoak Osasungintza Osasungintzaren pribatizazioaren kontrako borroka aztertzeko jardunaldia Donostian\nOsasungintzaren pribatizazioaren kontrako borroka aztertzeko jardunaldia Donostian\nOsasungintzaren Publikoaren defentsan herri-mobilizazioak duen garrantzia azaltzeko jardunaldia antolatu du Ipar Hegoa Fundazioak datorren azaroaren 21ean. Jardunaldian Nines Maestro eta Toño Martín, CASeko kideak (Coordinadora Anti-privatización de la Sanidad pública de Madrid), Madrilgo osasungintza publikoaren pribatizazioaren kontrako herri-mobilizazioen esperientzia aurkeztuko dute.\nJardunaldia azaroaren 21ean izango da Donostiako Gipuzkoako Medikuen Elkargoan (Frantzia Pasealekua 12), goizeko 10:00etan.\nMadrilgo Erkidegoko osasungintza publikoan espezialista eta CASeko kidea (Madrilgo osasungintza publikoaren pribatizazioaren kontrako koordinadora).\nMadrilgo Erkidegoko familia-medikua eta CASeko kidea.\nOsasungintza publikoko profesional talde batek, erabiltzaile eta auzotarrek, eta dirulaguntzarik jasotzen ez duten erakunde sindikal eta sozialek Madrilgo Osasungintzaren Pribatizazioaren kontrako Koordinadora sortu zuten 2004an, osasun-sistema publikoaren alde indarrak bildu eta antolatzeko helburuarekin.\nOrdutik hona borroka ezberdinak aktibatzen joan dira Madrilgo erkidegoan PPk martxan jarritako pribatizazio-prozesuen kontra. Hauxe izan da egun milaka pertsona mobilizatzen dituen “marea zuriaren” ernamuina.\nNines Maestro zein Toño Martin mugimendu honen sortzaile eta inspiratzaile izan dira eta euren esperientzia eta ikuspegia eskeini diezazkigukete egungo egoeraren inguruan, Madrilgo sei ospitaletan kudeaketa pribatua ezartzeko ahaleginaren judizializazioaren ondoren.


urruti: Zugazagoitia kalean bizi naiz\nZuga-ri eskainitako kalean dut etxea. Beti amestu dut lehendakari sozialista, Jainkoa ezabatu eta mezu laikoak erabiliko dituena. Aste berean Sarrionandia, Szymborska eta Kirmen aipatuko dituena. Bai, lehendakari rockeroa nahi genuen, Portugaletekoa. Lehendakari maketoa, batzokietako desfibrilatzaileak eskas utziko dituena.\nOsakidetzan erdarara behartu gaituztenek euskarari kalte egingo diozuela diote. Lea-Artibaiko Hitza itotzeko zero botorekin alkatetza ostu dutenek kolpe instituzionala leporatuko dizute. Behin eta berriz gogoraraziko dizute legez kanporatzeei esker zarela lehendakari. Baina onerako izan bedi ilegalizazioa ere. Balizko ordezkari independentistak ataka gaitzetik atera dituzu: espainiar sozialdemokrazia ala eskuin abertzalea bozkatzera behartuta leudeke osterantzean. Traidore edo ergel izatea hautatzetik libratu duzue ezker abertzalea. Ez da oso demokratikoa, zerorrek ere badakizu, baina tira, Hegoafrikan zurien erreferendumean erabaki zuten sistema arrazista atzean uztea eta beltzei botoa ematea.\nEspainierazko narratiba sozialaren aitzindarietakoa izan zen Julian Zugazagoitia. Bilbon zinegotzi eta Madrilen ministro. Parisen Gestapok atxilotu eta Companys-ekin batera faxistei entregatu zien. 1940ko azaroaren 9an fusilatu zuten Zuga. Companysen ondorengoekin zaudete Katalunian. Euskal Herrian, Sartagudako kuneteroek eta Zugaren hiltzaileek bozkatzen duten alderdiarekin.\nDonostian euskara Bilbon jeltzaleek baino hobeto tratatu duzue. Benetan, onena opa dizuet, sinetsi gura dizuet urte bian inork ez duela armarik hartuko eta bizkartzainik gabe ibiliko zaretela, eta presoak etxera bidean egotea gura nuke. Baina ez ahaztu betiko faxistak dituzuela bidelagun, Txikiari, Txikiri eta Otaegiri bezala kenduko lioketenak kalea Julian Zugazagoitiari.\nPosted by Urtzi UV at 08:21


8 urt 12o BBAA | Zinetxiki Zinemaldia\nUrtarrilak 8 larunbata,\n3’ 07" FRANTZIA, Elkarrizketarik gabe\nRobertek emaztea duela 50 urte galdu zuen. Orain bakarrik bizi da, baina agerpen errepikari batek egunak alaitzen dizkio...\n3’ 38" ARGENTINA, Elkarrizketarik gabe\nKatu bitxi batek gertakari txiki bat eragin du, emakume bat osatzen ari zen paperezko orria leihotik hegan eginez.\n4’ 45” ESTATU BATUAK, Elkarrizketarik gabe\nKilker batek harrobi huts bateko ametsa lortu nahi du.\n5’ 16" SUITZA, Esukera, azp.: Gaztelania\nNaturan, bikoteak, ar batez eta eme batez osatuta daude. Beno, ez beti! Agian ez dakizu, baina homosexualitatea ez da gizakien artean gertatzen.\n3’ 05” KANADA, Elkarrizketarik gabe\nAnatolek bidaia bati ekin dio planetari bizitza itzultzeko, bere lagun maitearen, untxiaren, laguntzarekin.\n9’ 58" ESPAINIA, Elkarrizketarik gabe\n1994 Espainia. Albiste harrigari bat jaso berri du Carlosek: ama haurdun dago. Hurrengo hilabeteetan, bere mundo guztia aldatuko da eta emozio berriei aurre egingo die.\n4' 55" FRANTZIA, Elkarrizketarik gabe\nHadja eta izaki madarikatu baten topaketagatik, malgaxe zaharraren munduaren ikuspegia aldatu egingo da.\n12' 52” ESPAINIA, Gaztelania\nGoodnight Sparen mundu magikora doaz jende guztiak erabiltzen dituen burkoak. Erlaxatu eta ametsak deskargatzeko bainuetxea.


Emily Brontëren 'Gailur ekaitztsuak' liburuaren irakurketa, poesia errezitaldia eta 16 liburu denda, Liburuaren Egunean | El Diario Vasco\nCulturasEmily Brontëren 'Gailur ekaitztsuak' liburuaren irakurketa, poesia errezitaldia eta 16 liburu denda, Liburuaren Egunean\nEmily Brontëren 'Gailur ekaitztsuak' liburuaren irakurketa, poesia errezitaldia eta 16 liburu denda, Liburuaren Egunean\nGipuzkoa plazan antolatu dute azoka Liburu Denden Elkargoak eta Donostia Kulturak / Jose Usoz\nHilaren 23an, asteartea, %10eko deskontua egingo da Gipuzkoa plazako stand guztietan. Gainera, jarduera sorta zabala prestatu dute egun osorako\nEL DIARIO VASCODonostia Miércoles, 10 abril 2019, 17:45\nHilaren 23an, asteartea, Liburuaren Nazioarteko Egunean, liburu azoka egingo dute Gipuzkoa plazan, Liburu Denden Elkargoak Donostia Kulturarekin batera antolatutako azokan. Guztira, 16 liburu dendak parte hartuko dute, goizeko 9:30etik gaueko 21:00ak arte egingo den azokan; %10eko deskontua egingo da stand guztietan. Apirilaren 23ko astean zehar, Liburuaren Egunaren harira, hainbat jarduera egingo dira Donostia Kulturako kultur etxeetan.\nLiburuaren Egunean, 300 liburu zozkatuko dira eta %5eko deskontu bonuak emango dira parte hartzen duten liburu dendetan erabiltzeko 2019ko maiatzaren 31 arte. Jendeak txartel bat jasoko du, Azokako stand-etan gastatzen duen 5 euroko. Txartela saritzen bada liburu batekin, saridunak liburu bat jasoko du une horretantxe Donostia Kulturako karpan. Saria deskontua baldin bada, %5eko deskontua eska dezakete parte hartzen duten liburu dendetan 2019ko maiatzaren 31 arte.\nGainera, erosketetako 10€ bakoitzeko, euro bateko deskontu-balea emango da, Bideluze eta Meson Martín tabernetan edozein pintxo jateko, eta azokako liburu denden erakusmahaietan 30 minutuko txartelak oparituko dira Okendoko aparkalekuan erabiltzeko.\nDonostia Kulturako Liburutegi Zerbitzuak informazio gune bat izango du Azokan. Bertan, liburutegiek eskaintzen dituzten zerbitzuak eta argibideak emango dira.\nJardueren egitaraua, halaber, publiko mota guztietara zuzendua dago. Adibidez, haurrentzako jarduera bereziak antolatu dira. Eguerdiko 12:00etan Maite Arresek 'Yogipuinak' eskainiko du, yoga eta ipuinak batzen dituen saioa.\nArratsaldean berriz, 17:30etik aurrera 'Pupu ipuinen munduan' ikuskizuna dago programatua. Bertan, 2018 urtean liburutegi sare osoko mailegu zerbitzuetan liburu gehien hartu zituzten 10 haur sarituko dira. Saritu bakoitzari 30 euroko txartel-bono bana emango zaio Donostiako liburu dendetan liburuak erosteko.\nHelduei dagokionez, goizean, 10:30-11:30 bitartean, Emily Brontë idazlearen 'Gailur ekaitztsuak' liburuaren irakurketa eskainiko du euskaraz EIZIE Euskal Itzultzaile, Zuzentzaile eta Interpreteen Elkarteak. Liburu honek itzulpengintzako 2018ko Euskadi Saria irabazi zuen eta irakurraldian Irene Aldasoro, liburuaren itzultzaileak parte hartuko du.\n12:00etan Amaia García eta Slawka Grabowskak literatur ibilbide antzeztu bat gidatuko dute 1920ko hamarkadako Donostia irudikatzeko. Maria Alonso del Val aktoreak antzeztuko duen ibilbide honetan parte hartzeko aldez aurretik izena eman behar da Alderdi Ederreko Liburutegi Nagusian edo liburutegiaalderdieder@donostia.eus helbidean.\nJarraian, eguerdiko 13:00etatik 14:00ak arte, Donostia Kulturaren informazio gunean idazle talde batek Ramon Saizarbitoriaren 'Egunero hasten delako' eleberriaren pasarteak irakurri ditu; arratsaldeko 16:00etatik 16:30era Donostia Book Club taldeak Doris Lessing idazlearen jaiotzaren mendeurrenean 'On Cats' ipuin liburuaren testu batzuk irakurriko dituzte ingelesez; jarraian (16:30-17:00), Irakurketa Errazaren txanda izango da, eta kaleratu berri den 'Peter Pan' liburua irakurriko dute.\nAzkenik, arratsaldeko 19:00etatik aurrera aurtengo azokari amaiera emateko Amaia Lainon-ek 'Poesia-kaxa' errezitala emango du.


Cookien politika | Maizshop\n1.- Zertzuk dira cookieak eta zertarako erabiltzen ditugu?\nCookie bat web orri batzuetan sartzean erabiltzailearen dispositiboan gordetzen dan fitxategi bat da. Ekipo horretatik egiten den nabigazioari buruzko informazioa bildu eta berreskuratu egiten du.\nCookien bidez, web horrek, beste gauza batzuen artean ahal izango du, erabiltzailearen erabaki eta ohiturei buruzko informazioa bildu eta berreskuratu ahal izango du. Gure guneetan esperientzia pertsonalizatzeko erabiltzen ditugu, erregistratutako erabiltzailea identifikatu eta gogoratzeko eta nabigazioa errazteko. Ez dute ematen inoiz datu pertsonalik. Erabiltzaileen anonimotasuna bermatuta dago.\nNahi duten erabiltzaileek beraien nabigatzailea konfiguratu dezakete cookien erabilpenik ez onartzeko. Sartuko dira horrela ere gure guneetan, baina esperientzia pertsonalizaturik gabe. Zer diren eta zertarako diren cookieak hobeto ezagutzeko, lor dezakezu informazioa Interneten, helbide honetan: http://es.wikipedia.org/wiki/Cookie_(inform%C3%A1tica).\nGure cookieak saio bakoitzerakoak zein iraunkorrak izan daitezke. Lehenengoak erabiltzaileak nabigatzailea ixten duenean galtzen dira. Bigarrenak, berriz, horretarako diseinatu diren helburua bete denean edota erabiltzaileak proaktiboki ezabatzen dituenean galtzen dira. Helburuen arabera, honela sailkatu ditzakegu cookieak:\n– Performantzia cookieak: aukerak gogoratzeko erabiliak eta, orokorrean, gure guneen erabilera hobetzeko.\n– IP bilatzaileetako cookieak. Publizitatea eta nazio bakoitzera zuzendutako edukiak eskaintzea ahalbideratuko dutenak.\n– Analisirako cookieak. Web guneetako estatistikak egiteko. Portaeren azterketa egiten dute: zenbat denbora egiten den orrian, bisita kopurua, ikusitako orriak eta beste honelako datuak ematen dute.\nBeste batzuen cookieak ere erabiltzen dira noiztik behin, Twitter, Facebook, eta abarrenak. Cookie hauek onartu egin dituzte erabiltzaileek zerbitzu bakoitzean alta emateko momentuan eta ezabatu ere eskuz egin daitezke.\n– Cookiea geobilatzaileak: Web edo zerbitzu bat eskatzen denean zein naziotan dagoen jakiteko erabiltzen dira cookie hauek. Cookie hau guztiz anonimoa da eta edukia bere kokapenera orientatzeko baino ez da erabiltzen.\n– Erregistrorako cookieak: Erabiltzailea erregistratu denean edo horren ostean saioa hasi duenean sortzen dira erregistro-cookie hauek. Webean eta zerbitzuetan erabiltzailea indentifikatzeko erabiltzen dira helburu hauekin:\nErabiltzailea identifikatuta mantentzea da cookie hauen helburua, honela, zerbitzua edo weba, zein nabigatzailea edo ordenagailua ixten badu eta beste momentu batean zerbitzu edo web horretan sartzen denean, identifikatuta jarraituko du, bere nabigazioa erraztuz eta berriz identifikatu beharrik izan gabe. Eginkizun hau ezabatu egin daiteke, erabiltzaileak “Irten” sakatzen badu. Hori egiten bada, Cookie hori ere ezabatu egingo da eta erabiltzailea weban sartzen den hurrengo aldian berriro hasi beharko du saioa identifikatua izateko.\nErabiltzailea baimenduta badago egiaztatzea zerbitzu batzuetara sartzeko, adibidez, lehiaketa batean parte hartzeko.\nZerbitzu batzuek erabili ditzakete beste konektore batzuk ere, Facebook, Twitter edo Google, esate baterako. Erabiltzailea sare sozial edo hirugarrenak identifikatzeko sistema baten kredentzialekin erregistratzen denean zerbitzu batean, cookie iraunkor bat gordetzeko baimena ematen dio. Honek bere nortasuna gogoratuko du eta webera sartzen utziko dio iraungi arte. Erabiltzaileak ezabatu egin dezake cookie hau eta sare sozial edo hirugarrenak identifikatzeko sistema baten bidez webera sartzea ezeztatu bere hobespenak eguneratuta sare sozial horretan.\n3.- Nola desaktibatu cookieak zure nabigatzailean\nNabigatzailerik gehienak ahalbidetzen diote gaur egun erabiltzaileari cookieak onartu nahi baditu konfiguratzea eta nola ezabatu nahi dituen aukeratzea. Beste aukera batzuk ere aurki ditzake nabigatzaile bakoitzeko doikuntza-menuei esker:\nChrome: Konfigurazioa -> Erakutsi aukera aurreratuak -> Pribatutasuna -> Konfigurazio pertsonalizatua.\nInformazio gehiagorako kontsultatu dezakezu Googleren euskarria edo Nabigatzailearen Laguntza.\nFirefoix: Tresnak -> Aukerak -> Pribatutasuna -> Historiala -> Konfigurazio pertsonalizatua.\nInformazio gehiagorako kontsultatu dezakezu Mozilla edo Nabigatzailearen Laguntza.\nInformazio gehiagorako kontsultatu dezakezu Microsoft edo Nabigatzailearen Laguntza.\nInformazio gehiagorako kontsultatu dezakezu Apple euskarria edo Nabigatzailearen Laguntza.\nUsamos cookies propias y de terceros para mejorar tu experiencia y realizar tareas de analítica. Al continuar navegando entendemos que aceptas nuestra política de cookies. Close Find out more


A00 Perezosa Federico Coullaut eu - arteederrenmuseoa - web.araba.eus\nA00 Perezosa Federico Coullaut eu - arteederrenmuseoa\nFederico Coullaut-Valera (Madril, 1912 - La Granja de San Ildefonso, Segovia, 1989) Lorenzo Coullaut Valeraren eskultore frantsesaren semea zen. Bere aitaren lantegian hezia zen, eta, aita hil ondoren, bere proiektu garrantzitsuetako batzuk osatu zituen, hala nola Alvarez Quintero anaien edo Miguel de Cervantesen omenezko monumentuak hiriburuko Espainia Plazan.\nBizitza profesional luzea izan zuen eta eskulturari arduraldi osoa eskaini zion, enkarguko lana lan pertsonalaren gainetik jarriz. Gai erlijiosoa asko garatu zuen, bereziki Aste Santuko Pasoak, eskultura monumentala eta erretratua, eskulturaren teknika eta material tradizionalak erabiliz, zurezko eta harrizko tailak eginez eta buztinez modelatuz, estilo errealista baten barruan.\nNagia gaztaroko lana da; emakume gazte baten biluzia da, estilo klasikokoa eta tonalitate oso argiko hareharriz egina. Obra sinatuta dago eta data du -F. Coullaut Valera 1936- oinarriaren atzealdean, arbastatu gabeko bloke borobildu bat, nondik irudia irteten baita. Formetan biribila eta gainazal oso leunekoa, nagiak ateratzen diren unean irudikatua dago, eta, beraz, gorputzaren bihurritzea eta besoen mugimendua nabarmentzen dira. Figurazio tradizionala da, eredu femeninoan nolabaiteko idealizazioa nagusi duena, ziur asko noucentisme katalanaren eraginez. Korronte horrek bilatzen zuen eskulturari itzultzea antzinatasunaren argitasuna eta oreka, emakumearen gorputzen forma oinarrizko eta sinplifikatuen bidez eta masaren balioa xehetasunaren gainetik lehenetsiz.\nBeste eskultura monumental batzuen artean, Metropolis eraikin ezaguna errematatzen duen Garaipen hegadunaren egilea da, edo Pio Barojaren monumentuarena, biak Madrilgo erdialdean. Euskal Herrian, bere izena oso ezaguna ez den arren, Donostiako Urgull mendia koroatzen duen Jesusen Bihotzaren irudi ikaragarria egin zuen. Monumentua 1950ean inauguratu zen eta Federico Coullaut-Valera eta Pedro Muguruza arkitekto gipuzkoarraren arteko lankidetzaren emaitza izan zen. Hura haren aita Lorenzo Coullaut Valerarekin lankidetzan aritua zen lehenagotik Cervantesen monumentuaren proiektuan eta Bilboko Jesusen Bihotzarenean.\nArabako Foru Aldundiko Zaharberritze Zerbitzuak 1975ean erosi eta zaharberritu zuen Nagia pieza eskultorikoa Arte Ederren Museoko lorategiko aire zabaleko eskulturen erakusketan sartu berri da. Bertan, gainera, Guessaleko San Martin ermitaren portalea eta Forondako markesa eta Fernando de Amarica margolari arabarra irudikatzen dituzten brontzezko irudiak ikus daitezke.


Amaiera zirraragarria izan dute Euskotren eta Eusko Label ligetako estropadek. Donostiarrak denboraldiko lehen bandera irabazi du. Santurtzi, berriz, sendoago da ligako lidergoan, El Correo Bandera irabazi ostean.\nZierbenak ez du Castroko eta Lekeitioko estropadetan parte hartuko, koronabirus kasu bategatik\nDonostiarrarentzat lehen bandera eta Santurtziren erakustaldia, Lekeition\nHorrela izan dira El Correo Banderako azken metroak, Sotera traineruaren barruan\nEl Correo Banderako momenturik onenak\nEl Correo Ikurrina: olatu gaineko Santurtziren erakustaldia azken luzean\nEl Correo Ikurrina: Ondarroak eta Urdaibaik lehia bizi izan dute olatu gainean\nDonostiarra, Orio eta Arraun Lagunaken arteko azken txanpa ikusgarria, Lekeition\nSanturtzik Eusko Label Ligako lidergoa sendotu du ligako 8. jardunaldiko estropada, El Correo Bandera, irabazita. Soterak norgehiagoka estua eta ederra izan du Donostiarrarekin eta bigarren txandan nagusitu den Urdaibairekin.\nDonostiarra izan da estropada buruan hirugarren ziabogara arte. Hor Santurtziren denbora bera egin du. Ordura arte, bizkaitarrak gipuzkoarren atzetik izan dira denbora guztian, baina tarte handirik gabe. Orio eta Hondarribia nahiko atzean geratu dira.\nAzken luzean erabaki da bandera. Donostiarra eta Santurtzi parean joan dira Gorka Aranberriren ontziak bi olatu harrapatu dituen arte, bata bestearen atzetik. Horri esker segundo batzuetako aldea hartu dute eta banderak ez die ihes egin. Bigarren postua Urdaibaik eraman du eta hirugarrena, berriz, Hondarribiak. Donostiarra laugarren izan da azkenean.\nEusko Label ligako sailkapenean, Santurtzik sei punuko aldea du orain Ama Guadalupekoarekin.\nEl Correo Banderako denborak\nEusko Label Ligako sailkapena 8. jardunaldiaren ostean\nLehen bandera, Donostiarrarentzat\nDonostiarrak denboraldiko bere lehen garaipena lortu du Euskotren Ligan, Lekeitioko uretan jokatutako X. Euskotren Bandera irabazita. Gipuzkoarrak nagusi izan dira ligako 8. jardunaldian.\nDonostiarraren atzetik Orio eta Arraun Lagunak faborito nagusiak sartu dira, bigarren eta hirugarren postuan. Ondorioz, bi traineru horiek berdinduta daude berriro ligako sailkapeneko lidergoan.\nEstropada ederra jokatu dute, eta bigarren luzea zirraragarria izan da. Estropada eremuko olatuen kudeaketa izan da garaipenerako gakoa.\nLehen luzean lau traineruak oso berdinduta joan dira. Donostiarra estropadaren buruan joan da, baina bigarrenean Oriok eta Arraun Lagunakek aurrea hartu diete. Hala ere, eta olatu baten bultzadari esker, Donostiarra buruan jarri da berriro eta garaipena lortu du 10:55eko denbora eginda.\nEuskotre Banderako denborak\nEuskotren Ligako sailkapena 8. jardunaldiaren ostean


Ekainaren 27tik 29ra — Beheko plaza (eguraldi txarrarekin, Zumaiena)\nBereziak izango dira aurtengo sanpedroak: uda honetan ere kultur ekitaldiek hartuko dituzte Zumaiako kaleak, baina arduraz eta elkartasunez jokatu eta osasuna zainduz halabeharrez. Hain juxtu San Pedro jaiekin hasiko gara ohitura berriak hartzen: gonbidapenak hartu beharko dira bezperan, distantzia gorde, eserita egon une oro, maskara jarri... Baina hori bai, eguraldiak laguntzen duenetan Beheko plazan izango dira ekitaldiak (eta bestela, Zumaienan)\nSanpedroetan zinema:'Turuleka oiloa'\nEkainak 28 eta 29, 17:00 — Aita Mari\nSanpedroekin Aita Mari zinemak ateak zabalduko ditu berriz. 'Turuleka oiloa' filmaren bi saio eskainiko dira haurrentzat, igandean eta San Pedro egunean, doan. Takilla ez da irekiko: gonbidapenak saio bakoitzaren bezperan banatuko dira Turismo bulegoan, pertsonako 4 gonbidapen gehienez. Ikusle kopurua mugatuta eta osasun neurriak beteta bada ere (distantzia, maskara...), bueltan da pantaila handiaren gozamena!


Muga artean dagoen herria.. Gixune - Nafarberri\nHome Unlabelled Muga artean dagoen herria.. Gixune\nMuga artean dagoen herria.. Gixune\naiaradeurreta ordua: 12:49\nGixune Ipar Nafarroan kokatzen den udalaerria da, Lapurdiko barnean kokatuta dago, Lapurdiko erdialdean. Frantziako Akitania eskualdean dago. Bere izen ofiziala “Guiche” da.\nBiduze eta Aturri ibeiak herritik igarotzen dira. Udalerriaren mugan Samatze, Bardoze eta Ahurti daude. Herria mugakidea da Landekin iparralde eta ekialdean. 1000 biztanle iguru bizi dira eta bertako ekonomiaren oinarria laborantza da.\nBernard jourdain, Flickr\nCarlos Lafoz, Flickr


X. BEE - Arrasate (2014) — Bertsozale Elkartea\nGipuzkoako Bertso Eskolen Eguna Arrasaten ospatu zen 2014ko maiatzaren 25ean. Gipuzkoako hainbat puntutatik heldu ziren haurrak autobusetan. 200 haur inguru izan ziren guztira. Bertan, Bertso Eskolen Eguneko kamixetak jaso zituzten, Amaia Antzokiaren atarian hain justu.\nGoizeko ekitaldian gozatu ostean, haurrak Azoka egiten den plazara joan ziren bazkaltzera. Hasieran, Monterron parkea erabiltzeko asmoa genuen arren, eguraldiak ez zigun lagundu. Beraz, Azokaren aterpean lasai bazkaldu zuten haurrek eta eurak laguntzera joan ziren bertso eskoletako irakasleek.\nBazkariko egin beharrak bukatuta, Arrasateko Txatxilipurdi Aisialdi taldeak antolatutako jolasak izan ziren: karaokea eta zirko tailerra. Arratsaldeko 17.30ak inguruan amaitutzat eman genuen 2014ko Bertso Eskolen Eguna.\n2021-12-04 Donostia Jaialdia\nAzaro Kulturala, Euskararen Eguna. Bertso saioa\n2021-12-04 Segura Jaialdia\nBertsol(hik)ariak bertso saioa\n2021-12-10 Donostia Berezia\n"Koplariak koplari" hitzaldi musikatua\n2021-12-10 Hernani Lagun-artekoa\nKontrakantxa Gaztetxearen 15. urteurrena. Bertso afaria


Arkamurka natur taldea: September 2014\nErriberetako parkea hitzaldia\nIrailak 30ean, astearte arratsaldeko 8;30tan, Sta Marina kalea 2-2an Arkamurka taldeak duen egoitzan Martxel Aizpuruak hitzaldia eskeiniko digu"Erriberetako parkea" gaitzat hartuz. Parke honen helburua ekosistemak ezagutzea, maitatzea eta babestea izan arren, didaktika-mailan dituen posibilitateak ezin hobeak direla uste dugu. Euskal herriko kostaldeko ekosistemak oso murrizturik aurkitzen direnez, hauetariko azkeneko bat berreskuratu, babestu eta ordenatu nahian, Zarauzko Arkamurka taldeak zona horretan egindako aurreproiektuaren berri ezagutzeko aukera izango da. Informazio gehio hemen\nEgilea: Asier Aldalur ordua: 17:40 iruzkinik ez: Mezu honetarako estekak\nEtiketak: erriberetako parkea, hitzaldia\nOrganbidexkan hegaztiak behatzen\nPasa den igandean Organbidexka (Nafarroa behera) aldera egindago bidaiari buruzko argazki batzuk dituzue behekaldean. Eguraldi bikaina egin zuen eta eztei ondorengo harrapariak pasatzen ikusteko aukera paregabea izan zen.\nArkamurkako taldekideak hegaztiak behatzeko teleskopioak prestatuta. Andoni Ruiz Etxeberrian argazkia.\nArrano sugejalea (Circaetus gallicus). Andoni Ruiz etxeberriaren argazkia.\nZapelatz liztorjalea (Circaetus gallicus). Andoni Ruiz etxeberriaren argazkia.\nZapelatz liztorjalea (Pernis apivorus). Andoni Ruiz Etxeberriaren argazkia.\nMiru gorria (Milvus milvus). Andoni Ruiz Etxeberriaren argazkia.\nIrteera Harpeako kobazulora bixita egiteko ere aprobetxatu zen. Andoni Ruiz Etxeberriaren argazkia.


Irekia Eusko Jaurlaritza - Gobierno Vasco :: Osatekek euskararen erabilera normalizatzeko plan berezia onetsi du, pazienteen hizkuntza-eskubideak bermatu eta euskara lan-hizkuntza bilakatzeko\nOsatekek euskararen erabilera normalizatzeko…\nOsasun sailaren konpromisoa betetzen da; horrela, Osatekek 2018-2022 aldirako bere plangintza-tresna izango du eta, horren bidez, euskal osasunaren hizkuntza-normalizazioan pixkanaka eta etengabe aurrera egiten jarraitu ahalko du\nOsatekeko Administrazio Kontseiluak, gaur, aho batez, sozietate publiko horretarako euskararen erabilera normalizatzeko lehen plan berezia onetsi du. Horrela, aurten Jon Darpón Osasun sailburuak Eusko Legebiltzarrean egindako iragarpena betetzen da eta, horrela, Osatekek bere plangintza-tresna izango du 2018-2022 aldirako.\nGaur onetsitako planaren helburua Osateken euskararen ahozko eta idatzizko erabilera normalizatzea lortzeko aurrerapauso irmoak ematea da; horrela, pixkanaka eta modu errealistan, batetik, arreta euskaraz jaso nahi duten erabiltzaileen hizkuntza-eskakizunak bermatuko dira eta, bestetik, euskara, gaztelaniarekin batera, lan-hizkuntza izango da sozietate publiko honetan eta administrazio publiko eta erakunde pribatuekiko harremanetan.\nLehen plana hiru printzipio osagarritan oinarritzen da: pazienteen hizkuntza-eskubideak errespetatzea, Osatekek ematen duen zerbitzuaren kalitatea hobetzea eta progresibitatea. Premisa horiek oinarri hartuta, zenbait helburu zehatz zehazten ditu eta, Eusko Jaurlaritzako Hizkuntza Politikarako Sailburuordetzak VI. plangintza-aldirako ezarritako irizpide orokorrekin bat etorriz, besteak beste planaren indarraldia amaitzean, 2002ko abenduan, Osatekek ahozko eta idatzizko harremanetan pazienteen hizkuntza eskubideak % 100ean errespetatu eta bermatzea.\nJon Darpón Eusko Jaurlaritzako Osasun sailburua pozik agertu da urrats berri eta esanguratsu horrekin, eta, zalantzarik gabe, euskal osasunaren hizkuntza-normalizazioaren pixkanakako baina etengabeko prozesua dela esan du, gizarteari erantzuteko. Aurrerapen horren meritua euskal osasun-zerbitzu publikoko profesionalen ahaleginaren eta konpromisoaren ondorio da; Osakidetzaren kasuan, horren bidez, beren plazako hizkuntza-eskakizuna betetzen duten langileen egunekoa azken hamabost urtean seikoiztu egin da, lehen % 7,6 ziren eta, orain, % 46,6.\nOsatek, 25 urte laguntza-kalitatea eskaintzen\nOsatek, bidean daramatzan 25 urteotan, pertsonen eta beren osasunaren zerbitzura jarritako teknologiaren paradigma bilakatu da. Mende laurden honetan, Osatekek 1.500.000 paziente ingururen erresonantzia magnetikoaren bidezko diagnostikorako lagundu du, eta, hori dela eta, Euskadi erreferente bilakatu da irudi bidezko diagnostikoaren eremuan.\nHasi zenetik, Eusko Jaurlaritzak Osatek tresna berrienez eta goi-mailako teknologiaz hornitzeko apustua egin zuen; horien bidez, eta goi-mailako prestakuntza duten langileen bidez eta Osakidetzarekin eta bertako profesionalekin hertsiki lankidetzan, euskal herritarrei beti eman zaie kalitateko laguntza-arreta. Osatek aitzindaria izan da erresonantzia magnetikoaren aplikazio berriak martxan jartzen, besteak beste, 3D angiografia kontrastatua, kolangiopankreatografia edo garuneko perfusioa. Hogeita bost urteotan, aurrerapenak txertatzen joan da, gero eta kalitate hobea eta denbora laburragoan eskuratzeko irudiak; horrek diagnostiko hobea izatea dakar, eta, aldi berean, patologiak goizago detektatzen dira, gaixotasun neurodegeneratiboak, esaterako, edo tumoreen diagnostiko goiztiarra eta jarraipena zehatzagoa da.\nOsatekeko Erresonantzia Magnetikoko erradiologo eta teknikarien maila altua estatu eta nazioarte mailako hainbat sariren bidez aitortu izan da urteotan, besteak beste: Erradiologiako Ikerketarako 2012ko Sari Nazionala, Erresonantzia Magnetiko bidez burdin hepatikoa kuantifikatzeari buruzko lanengatik; horien bidez, proba inbaditzaile bat, biopsia hepatikoa, egiteari utzi zaio.\nEMren irudiak eta txosten diagnostikoak Osakidetzaren Historia Kliniko Elektroniko Digitalean sartzen dira; bertan espezialitateetako medikuek eta pazienteek beraiek kontsulta ditzakete, Osakidetzako Atariko Osasun Karpetaren bidez.\nGaur egun, Osatekek 16 ekipo ditu, 9 lekutan banatuta: 2 Araban (AUO Txagorritxu eta AUO Santiago); 4 Bizkaian (Bilbo, Galdakao, Areeta eta Urduliz) eta 3 Gipuzkoan (Donostia, Zumarraga eta Eibar). Horrela, EMko 16 makinetatik, 13 ospitale-zentroetan daude, bi anbulatorio-zentroetan eta bat ospitaleko kanpo-kontsultetan.\n2019. urterako erresonantzia magnetiko bidezko 160.000 miaketa baino gehiago egitea aurreikusten da, alegia, 125.000 paziente ingururi; horiek asteko egun guztietan artatuko dira, astelehenetik igandera, goizeko 7etatik gaueko 11etara, etengabe. Gaur egun, Osateken jarduera nagusiak puntako teknologia-irudiaren bidezko diagnostiko-zerbitzuen kudeaketan, administrazioan eta ustiapenean zentratzen dira, bai eta euskal osasun-politika globalaren esparruko ikerketan eta irakaskuntzan ere. Hala ere, ez dira horiek Osateken lan-eremu bakarrak izan. 2010garren urtetik gaurdaino, funtsezko zeregina izan du Euskadin osasun-sistema ez presentzialaren arreta hobetzeko teknologia berriak ezartzen (telelaguntza, telemonitorizazioa, osasun-aholkua, aurretiko hitzordua…), betiere Eusko Jaurlaritzak eta euskal erakundeek sustatutako gizarte- eta osasun-espazioaren esparruan.\nOsateken Euskararen erabilera Normalizatzeko lehen Planaren helburua pazienteen hizkuntza eskubideak bermatzea eta euskara lan hizkuntza izatea da\nGobernuak kontrako iritzia agertu du eh bilduk Legebiltzarrean aurkeztutako “euskara jakiteko eskubidea bermatzeko lege proposamena” aintzat hartzeari dagokionean (Gobernu Bilera 2020-10-13)


Agur Asvinenea - - Tolosaldeko ataria\nGutunak 2020-07-14 11:41\nAdunan kokatuta dagoen espazioaren kudeatzaileek gutun baten bitartez egin dute iragarpena:\nHemezortzi urte inguru dira zuotako askoren lana eta ilusioari esker Asvinenea martxa jarri zela. Arte eszenikoen laborategi ezezik, eskualde mailako kultur erreferente eta elkargune ere izan da espazio hau. Dakizuen bezala, une zailak ere izan ditugu bertan, batez ere arlo ekonomikoan, ez baita erraza honelako proiektu batek aurrera egitea erakundeen sostengurik gabe.\nZailtasunak zailtasun, zuon guztion lana eta energiari esker aurrera egin du espazioak eta gaur egun Asvinenea kudeatzen dugunok eskerrik beroenak eman nahi dizkizuegu jaso dugun ondarea esfortzu eta lan ordu askoren emaitza dela badakigulako.\nOrain ordea apustu berri bat egin nahi dugu, Asvinenearen oinarrizko izaera eta filosofia galdu gabe; horretarako lokalaren baldintzak legalizatu beharrean aurkitu gara eta topatu ditugun trabek lokal aldaketa bat planteatzera eraman gaituzte. Egia esan, ez zaigu beste irtenbiderik geratu: alokairua formalizatzeko eskaera egitera joan ginenean lokala saltzeko erabaki irmoa hartu zuela jakinarazi baitzigun ugazabak, negoziaziorako inolako aukerarik eman gabe.\nHonela bada, 2020-2021 ikasturtean Zubitxiki poligonoan bertan Zirkuola zirkua eta arte eszenikoak euskaraz sustatzen dituen lantegia irekitzeko lanean dihardugula jakinarazi nahi dizuegu. Azken hiru urteetan Asvineneako talde pedagogikoan aritu garenok kudeatuko dugu, orain arte bezala gure sortzaile jardun profesionala, formakuntza jarrai eta aldi bateko ikastaro intentsiboen lan pedagogiko eta dibulgatiboarekin uztartuz.\nBadakigu Asvinenea espazioak gu guztion bizitzatan ekarpen asko egin dituela eta gutako bakoitzaren zatitxo bat bertan dagoela. Horregatik eta etapa bat fundamentuz ixteko aitzakian elkartzera gonbidatu nahi zaituztegu: uztailaren 18an 11:00etatik 14:00etara izango litzateke hitzordua , zerbait jan, pasatako garaiak gogora ekarri eta espazio honen inguruko anekdotak partekatzea da helburua eta momentu on bat igarotzea, noski! (Abisatu mesedez azaltzeko asmorik baduzue eta lagunak edo familia etorriko diren ere komentatu, jan-edanak antolatzeko).\nBestalde, espazioan zuena den eta errekuperatu nahi duzuen zerbait baduzue uztailaren 18a baino lehen bila pasatu edo guri jakinaren gainean jartzeko eskatu nahi dizuegu: lekualdatze lanekin hasi aurretik argi izan nahi dugu zer eraman dezakegun espazio berrira.\nAitortu beharra daukagu halako hutsune bat sentitzen dugula Asvinenea utzita baina egoera berrietara moldatu behar dugu eta gogotsu gaude espazio berrian arte eszenikoen inguruko lanari ekiteko. Esan beharrik ez dago Zirkuolan ongi etorriak izango zaretela; gonbidatuta zaudete, bazkide izatera, ikasle-irakasle gisara parte hartzera edo besterik ez bada, bisitan etortzera. Jakizue, udan zehar lekualdaketa burutu ahal izateko hainbat auzolan antolatuko ditugula; hauetan ere oso estimatua izango da zuen laguntza.\nBesterik gabe, uztailaren 18an elkartuko garelakoan agur bat luzatzen dizuegu.


Irekia Eusko Jaurlaritza - Gobierno Vasco :: 2015-2018 Unibertsitate Plana: kontsentsu politikoa eta etorkizunerako erronkak\n2015-2018 Unibertsitate Plana: kontsentsu …\n\nHezkuntza Batzordea (2015/02/25) Iturria: Irekia\n\nCristina Uriarte Hezkuntza, Hizkuntza Politika eta Kultura sailburuak, berak hala eskatuta, agerraldia egin du Eusko Legebiltzarreko Hezkuntza Batzordean. Gobernu Kontseiluak berriki onartu duen 2015-2018 aldirako Unibertsitate Plana azaldu du bertan xehetasunez. Informazioa emateaz gain, Plana talde parlamentarioekin eztabaidarako irekitzea proposatu zuen sailburuak, hauek ere euren hobekuntza proposamenak Gobernuari helarazi ahal izan diezazkieten. Batzordean onarturiko ebazpenekin, 2015-2018 Unibertsitate Planak taldeen ekarpenak jasotzen ditu, eta honela, Hezkuntza, Hizkuntza Politika eta Kultura sailak kontsentsuaren alde lan egiteko eta sentsibilitate politiko desberdinen arteko elkarrizketa sustatzeko duen borondatea nabarmentzen da.\n2015-2018 Unibertsitate Planak Euskal Unibertsitate Sistemaren gaineko ikuspegi partekatua proposatzen du. Ikuspegi hau unibertsitateekin adostua izan da orientazio estrategiakoari, lan ildoei eta helmuga kuantitatiboak ezartzeari dagokionean. Planak ondorengo lau urteetarako Euskal Unibertsitate Sistema osatzen duten unibertsitateentzat orientazio estrategikoak eta finantziazio publikoa ezartzen ditu. Euskal Unibertsitate Sisteman unibertsitate publiko bakarra izaki, Euskal Herriko Unibertsitatea da plan honek helburu duen eragile nagusia.\nUriarte sailburuaren esanetan, “Planak pertsonen aldeko eta hazkunde adimentsuaren aldeko apustua egiten du. Lehenik, aurreko etapan sortutako lanpostuak era progresiboan egonkortzeko mekanismoak ezartzen ditu, eta hazkunde adimentsuari dagokionez berriz, belaunaldien arteko erreleboa bermatuko duen ikerlari gazteen formazioaren alde egiten du, nazioarteko talentua erakartzea barne. Horrek, une honetan euren ikerketa lana atzerrian burutzen ari diren ikertzaile asko unibertsitatera itzultzea ahalbidetuko du”.\nIkerketaren eta transferentziaren aldeko apustua izan da Uriarte sailburuak azpimarratu duen beste alderdietako bat. 75, 5 milioi euroko finantziazioa eskainita –aurreko planetan eskainitako kopuruak baino handiagoa- bi arlo horiekiko duen konpromiso irmoa nabarmendu du.\nUnibertsitate Plana bi printzipiotan datza: Euskal Unibertsitate Sistemaren nazioarteko proiekzioa, kalitate bereizgarri gisa, eta unibertsitateen espezializazioa.\nEuskal Unibertsitate Sistemaren nazioarteko proiekzioa izango da 2015-2018 Unibertsitate Planaren zeharkako lan-ildoetan ardatzetako bat, horiekin zerikusia duten ekintzak eremu guztietan burutuko direlarik: formazioan, ikerketan eta transferentzian.\n2015-2018 Unibertsitate Planak lau helburu estrategiko jasotzen ditu:\n1) Euskal Gizarteak dituen goi mailako prestakuntza beharrei erantzutea, irakaskuntza-eredu eta metodologia berritzaileen bitartez.\n2) Euskal Unibertsitate Sistemaren baliabide eta gaitasunak garatzea, bikaintasunezko ikerketa eta nazioarteko proiekziodun ikerketa egiteko\n3) Euskal gizartearen erronka ekonomiko eta sozialei ekarpen erabakigarriak egitea, ezagutza-transferentziaren bidez eta profesionalen etengabeko prestakuntzaren bidez.\n4) Zerbitzu-eskaintza inklusiboa eta kalitatezkoa izango duen Euskal Unibertsitate Sistema bermatzea, baliabideen eta teknologia berrien erabilera jasangarria, gardena eta ingurumenarekiko arduratsua egingo duena, eta finantziazio eredu orekatua eta jasangarria izango duena.\nLau helburu estrategiko hauen hedapena hamasei lan-ildoren bidez gauzatzen da. Lan-ildo hauek, 2015-2018 Unibertsitate Planak sustatuko dituen ekintzei zentzua ematen diete eta taldekatu egiten dituzte.\nAzalduriko lau helburuen garapenaren bidez, agerian gelditzen da Planak pertsonekiko duen konpromisoa: lan-munduan txertatzea, ekintzailetzari bultzada, enplegagarritasunaren edo ekitatearen sustapena, inklusioa eta aukera-berdintasuna.\n2015-2018 aldirako Unibertsitate Planak, aurreko planekin alderatuta, errealitate eta testuinguru desberdinean du abiapuntua. Testuinguru honetan, argiro, ezinbestekoa da baliabideen planifikazio eraginkor eta errealista egitea, Euskal Unibertsitate Sistemak bere inguruan duen inpaktua maximizatzea ahalbidetuko duena. Horretarako, Planaren bidez 2015-2018 aldirako hitzemandako baliabideek, eta finantzatzen dituen jarduerek, efikazia, eraginkortasuna eta jasangarritasuna izan beharko dituzten oinarrizko irizpide. Efikazia eta eraginkortasuna, behar-beharrezko baliabideak erabilita hitzartutako emaitzak lortzeko; eta jasangarritasuna, abian jarritako jarduerek denboran bideragarritasuna izango dutela ziurtatzeko. Beraz, plan errealista, zuhurra eta malgua da.


Berriak archivos - Page 2 of 8 - Itsas Garapen Elkartea Flag Berriak archivos - Page 2 of 8 - Itsas Garapen Elkartea Flag\nEuskadiko Arrantza Sektoreari Finantza Laguntza\n24 May, 2021 25 May, 2021 Ekaitz Urtiaga Martinez\nDatorren ekainaren 4an, Itsas Garapen Elkarteak, Abanca Mar-ekin lankidetzan, Euskadiko arrantza-sektoreko enpresei finantza-laguntza emateko tresnak erakusteko jardunaldiak aurkezten ditu. Jarduanldiari etekin handiena ateratzek asmoarekin, bi saio ezberdindu ditugu: Euskadiko Erauzketa Sektorea 10:00 Euskadiko arrainen merkaturatze- eta eraldatze-sektorea 12:00 Jardunaldi horietan honako hizlari hauek parte hartuko dute: Javier Fraga eta Mikel Eraso Abanca Mar: “Abanca […]\nArrantza eta Akuikultura Sektoreko Genero Berdintasunerako Plana 2015-2020 ebaluazioa\n18 May, 2021 Ekaitz Urtiaga Martinez\nDokumentu hori Arrantzako Idazkaritza Nagusiak egin du, Arrantza Sektoreko Emakumeen Espainiako Sarearen bidez, autonomia-erkidegoetako arrantza-administrazioei, sektoreko erakundeei, ATETei eta itsasoko emakume profesionalen elkarteei egindako kontsultetatik abiatuta. Arrantza eta Akuikultura Sektoreko Genero Berdintasunerako Plana 2015-2020 ebaluazioa Sektorean berdintasunaren arloan hautemandako premiei erantzun eraginkorra emateko, plana idatzi aurretik diagnostiko bat egin zen, bai datu kuantitatiboetan […]\nEcofish proiektuaren aurkezpena\n10 May, 2021 10 May, 2021 Ekaitz Urtiaga Martinez\nOstiralean, maiatzak 14, Bilbao Berrikuntza Faktorian (BBF) Ecofish proiektua aurkeztuko da, Itsas Garapen Elkarteak diruz lagundutako proiektua, 2019ko laguntzen edizioan. Proiektu horren helburu nagusia hausnarketa-prozesu bat egitea da , Euskadin itsas eta ibai-hondakinak berreskuratzeko eta errebalorizatzeko asmoarekin, balio-kateko eragileak, beren posiziotik nahi duten helmugara arte, egingo dituzten bideak ezartzeko ; beren behar lehiakorrak eta teknologiak […]\nEusko Label duen Antxoa Euskadiko kalitate ziurtatuko produktuetan sartu berri da\n23 April, 2021 Ekaitz Urtiaga Martinez\nAntxoak bat egin du Eusko Label duten produktuen familiarekin, eta, zehazki, arrantza produktuen sortak osatzen du azken urteotan Hegaluzearekin eta Hegalaburrarekin egiten ari den ibilbide ona. Horrenbestez, Eusko Label bereizgarriak emandako Kalitate ziurtagiria Euskadin arrantzatu ohi beste espezie batera hedatzen da, eta araudi tekniko zorrotz batean ezarritakoa bete beharko du. Eusko Label duen Antxoaren aurkezpena […]\nHonSare – Dibertsifikatzea, ikusaraztea eta berrerabiltzea\n12 March, 2021 Ekaitz Urtiaga Martinez\nHondarribiko portuko 5 sareginek sustatutako proiektua da HonSare, eta bere lan-jarduera dibertsifikatzea du helburu, arrantza-sareak berrerabiliz poltsak eta beste osagarri batzuk sortzeko. Alternatiba ekologikoa da arrantza-sareak birziklatzeko eta berrerabiltzeko, hondakinak murriztuz; eta lan-proposamen bat da, karga sentimental handia duena; horren bidez, haien lanbidea ikusarazten da eta haien jarduera dibertsifikatuz. Ehunka urte dituen eskulangintzako lanbidea da, […]\n27 January, 2021 Ekaitz Urtiaga Martinez\n2020ko abenduaren 30eko datarekin, Arrantza eta Akuikultura zuzendariaren ebazpena argitaratzen da. Ebazpen honen bitartez, 2020ko apirilaren 30eko aginduaren babesean eskatutako laguntzak ematen eta ukatzen dira. Aipatutako aginduak 2020ko ekitaldirako Partaidetzazko Toki Garapenaren Estrategiaren babespeko proiektuetarako laguntzen oinarri arautzaileak ezartzen ditu, estrategia hori Itsas Garapen Elkarteari onetsitakoa, arrantza eremuen garapen jasangarrirako IAEF 2014-2020 funtsaren esparruan. Ikusi […]\n17 December, 2020 Ekaitz Urtiaga Martinez


Yannick Bellon zendu da\nBy Erredakzioa|2019-06-03T15:24:31+02:00ekaina 3, 2019|\nYannick Bellon (Biarritz, 1924) zinemagile lapurtarra zendu da bart Parisen. Euskadiko Filmategiak liburu bat eta atzera begirako ziklo bat eskainiko dizkio urte amaieran.\nYannick eta Loleh Bellon ahizpen artxibo irudia.\nDenise Bellon joan den mendeko argazkilari eta magistratu konprometituaren alaba zen Yannick Bellon, eta, hala, mugimendu surrealistatik edan zuen txikitatik. Euskal Herrian eman zituen haurtzaroa eta nerabezaroaren zati bat, eta ospe handiko sortzaile izan zen Loleh ahizparekin egin zuen lan urte askoz.\nMuntaketa‐ eta zuzendaritza‐lanak egin zituen zineman eta telebistan, film labur zein luzeak, beti haize kontra egindakoak. Zuhur eta, aldi berean, goxo tratatu zituen bere filmetako pertsonaiak, eta, mendetasuna arbuiatzearekin batera, beren duintasuna berreskuratzea zuten beti azken helburua. Bellonengan, hala, oso nabarmena da humanismoarekiko eta, beraz, feminismoarekiko konpromisoa, eta zantzu poetiko eta musikal ikusgarria ematen zien horrek bere filmei.\nD’où vient cet air lointain? (2018) izan zen Yannick Bellonen azken filma, eta, hala, esan genezake frantziar zinemagintzaren ibilbiderik luzeena izan duen zinemagilea dela. Orain 70 urte, 1948an, Veneziako Zinemaldia irabazi zuen Goémons bere lehenengo film dokumental laburrari esker, eta 1974an Zilarrezko maskorra irabazi zuen Donostiako Zinemaldian, La femme de Jean filmari esker.


CIC nanoGUNEk Intel-ekin elkarlanean dihardu etorkizuneko ordenagailuei bidea irekitzeko - SPRI\nIntel multinazionalak nanoGUNErekiko konfidantza izan du “MESO logika” garatzeko, etorkizuneko gailu elektronikoak jomugan dituen apustua\nCIC NanoGUNEko ekipoa.\nKontratua 650.000 dolarretik gorakoa da, eta teknologia hori garatzeko lantalde bat sortzeko aukera eman dio nanoGUNEri\nFèlix Casanova Ikerbasque ikertzailearen arabera —nanoGUNEko “MESO” proiektuaren buru da—, saihestu ezinezko bi erronka ari dira bultzatzen teknologia elektroniko berrietarako aldaketa . Lehenengoa, gaur egun eskala handian erabiltzen den CMOS teknologiaren (silizioan oinarritutako teknologia) berezko muga fisikoa da, . “Txip batean integratzen joan diren transistore-kopurua bi urtean behin bikoiztu da, baina eskalatze horrek muga bat du, eta, gainera, txipak are txikiagoak egiten baditugu, une batetik aurrera ez dute funtzionatuko, elektroien kontrola galduko dugulako. Ezin izango ditugu transistore txikiagoak egin! “, azaldu du Casanovak. Bigarren erronka aro digitalarekin lotuta dago. Gaur egun, informazio-kantitate izugarria prozesatzen eta gordetzen da, eta horrek ikaragarrizko elektrizitate-kontsumoa du. Challenges1 aldizkarian argitaratutako ikerketa baten arabera, datu digitalak erabili eta transferitzean kontsumituko den elektrizitatea mundu osoko elektrizitate-kontsumoaren % 20 izatera irits liteke 2030erako. Hori dela eta, “ordenagailu batean energia aurrezteko egiten den hobekuntzarik txikienak ere mundu mailan energia asko aurreztea ekar lezake”, gaineratu du nanoGUNEko ikertzaileak.\nMunduko zirkuitu integratuen fabrikatzaile handienaren eta nanoGUNE ikerketa-zentroaren arteko lehenengo topaketa 2015eko uztailean izan zen, Hong Kongen. “Espintronikari buruzko, nire espezializazio-esparruko, workshop batean, Inteleko Sasikanth Manipatruni doktoreak lehenengo aldiz aurkeztu zuen publikoki MESO logikaren proposamena, eta, aldi berean, gure ikerketarekiko (“espin-orbita akoplamendu” esaten diogu) interesa azaldu zuen, bere proposamenaren funtsezko elementuetako bat zelako”, adierazi du Fèlix Casanovak.\n“Oso pozgarria da ikustea oinarrizko ikerketa bat bezala hasi zen ikerketa batek elektronikaren paradigma alda dezakeen aplikazio iraultzaile bat izaten buka dezakeela”, adierazi du Casanovak. “Oraingoz, esku artean duguna, posible denaren eta industriara irits daitekeen berrikuntzaren erakusgarri bat besterik ez da. Proiektua bukatzean, dispositiboa bideragarria dela eta beharrezkoa den eraginkortasun-maila ematen duela egiaztatzen badugu, litekeena da Intel enpresak hori ustiatzearen alde egitea”, azaldu du nanoGUNEko ikertzaileak.\nHainbat alternatiba planteatu dira CMOS teknologiaren muga fisikoaren eta energia-kontsumoaren erronkei aurre egiteko, eta, aldi berean, ordenagailuen, telefono mugikorren eta gainerako gadget teknologikoen potentzia hobetzeko. Proposamen aurreratuenetako bat espintronikarena da; espintronikak potentzial handia du eta egungo elektronikaren alternatiba izateko aukera handiak ditu. “Nirekin elkarlanean diharduten Intel taldeko ikertzaileek Mooreren Legea CMOS-etik harago ere betetzeko aukera ematen duen logika bat proposatu dute: MESO2 logika”, adierazi du Casanovak.\n“Logika horrek bi zati ditu. Lehenak bit magnetikoaren informazioa irakurtzen du, eta, bertan, “espin-orbita akoplamendu” deritzon efektu kuantikoaren antzeko efektua sortzen du. Besteak, material batzuen efektu magnetoelektrikotik abiatuta, bit magnetikoa idazten du”, azaldu du Casanovak. “NanoGUNEko taldeari orain material onenak aurkitzea dagokigu, bit magnetikotik ateratzen den seinalea handia izan dadin, eta gailua proposatu bezala egingarria izan dadin. Proiektuaren azken helburua izango da bi aldeak gailu oso batean integratzea. “Gaur egungo ordenagailuek gailu batean memoria (disko gogorra, RAM) dute eta eragiketa logikoak beste batean (mikroprozesadorea) egiten dituzte, eta, beraz, denbora eta energia etengabe galtzen da bi gailu horien artean informazioa transferitzen. MESO zirkuitu batean bi aldeak erabat integratuta daude, eta horrek errendimendua hobetzen lagunduko luke”, azpimarratu du Casanovak.\nDonostiako CIC nanoGUNE Nanozientziako Ikerketa Zentro Kooperatiboa xede honekin sortu zen: nanozientziaren eta nanoteknologiaren alorrean bikaintasuneko ikerketa egitea, Euskal Herriaren garapen ekonomikoa eta lehiakortasuna areagotzeko. Bestalde, “María de Maeztu” Bikaintasun Unitatea (2017-2021) da nanoGUNE, Ikerketako Estatu Agentziak hala aitortuta.\nNanoteknologia 7 apirila, 2021\nBurdinola laborategi-plangintzan, integrazioan eta instalazioan espezializatutako enpresa da, eta...Leer más\nNanoteknologia 22 urtarrila, 2021\nNanoteknologia 24 uztaila, 2020\nNanoteknologia 9 uztaila, 2020\nNanoteknologia 17 ekaina, 2020\nCIC nanoGUNEk SPEAR proiektua koordinatzen du, Europako Batzordearen ITN programak...Leer más


Publizitate Eraginkortasunaren Baliosoena 2\nUsing ICT Volunteers\n3rd Annual Souper Bowl\nAmezing pictures off Mountains.\nMerkatu Ikerkuntza 4. gaia\nby Chiara Antonacci\n2. Nola neurtu publizitate eraginkortasuna 2.1. Salmentetan oinarrituta 2.2. Kanpaina plazaratu aurretik 2.3. Hartzailearen oroitzapenaren arabera 2.\n2.1. Salmentetan oinarrituta

Nola neurtzen dira salmentak?

Saldutako unitateak

Diru-sarrerak

Merkatu kuota

Balore kuota

\na) Dedukzio sinplearen prozedura

Publizitate-salmenta harreman kausala frogatu beharra.

Salmentetan eragina izan dezaketen beste faktoreak deuseztatuz edota haiei dagokien zatia atribuituz.

Garbiketa eginda, geratzen dena publizitatearen ondorioa da.

Prozedura sinplea eta merkea.

Gehienetan ezin da egin.

\nZeintzuk dira beste faktore horiek?

Konpetentziaren jokaera.

Marka berriak?

Markak desagertu?

Produktua

Aldaketak?

Packaging aldaketak?

Gama zabaldu?

Prezioa

Jeitsi?

Igo?

Banaketa

Salmenta puntu berriak?

Salmenta puntuak murriztu?

OROKORREAN

Zer aldaketa eman diren

Noiz eman diren

KONPARAKETA

\nFaktore horiek deuseztatuta edo kontrolatuta…

Publizitateari leporatuko diogu salmenta igoera.

Publizitatea egiten hasi gara

Presioa areagotu dugu

Mezua aldatu dugu

…

\nb) Analisi matematikoaren prozedura

Datu-base denboralak erabiliz, publizitate garapena eta garapen komertzialaren arteko harremana ikustea.

Bariableak kasuan kasu aukeratuko dira.

\nKontuan har daitezkeen bariableak…

Inguruaren bariableak: kontsumo ohituretan tendentziak, modak, egonkortasuna…

Kontsumoaren inertzia: fidelitatea.

Marketing bariablea: marketing-mix eta bereziki publizitatea.

Konpetentziaren mixa eta batez ere publizitatea.

\nPublizitateak bi eratan eragingo du beste bariableen gainean…

Eragin biderkatzailea: beste bariableen eragin positiboa handituz.

Eragin gehitzailea: independentea, eragin positiboa gehituz beste bariableena kontuan hartu gabe.

\nc) Neurketa elektronikoa: single source

Prozedura esperimentala:

Hartzaile/kontsumitzailearen input eta output guztiak kontrolatuta.

Input hartzaileak jasotzen duen jario promozional eta publizitario guztia.

Output Kontsumitzailearen jarrera eta kontsumoa

\nNola egiten da?

Lagina

Kable telebista manipulatua

Promozio esperimentalak

Eskanerra saltokietan.

Lagina bi taldetan banatu: ikerketa eta kontrol taldea

\nProzesu metodologikoa

Marketing plan esperimentalaren diseinua

Laginketa errepresentagarria

Saltokien elkarlana lortu

Marketing plan esperimentalaren aplikazioa

Ikerketa taldearen jarraipena

Kontrol taldearekin konparaketa

Ondorioak: plan eraginkorra?

\nEmaitza batzuk 13.\nSingle source metodoaren desabantailak

Inbertsio izugarria

Ohiko kontsumorako produktuetan baino ez da baliagarria:

erosketa masiboak

prezio murritzak

erosketa errepikakorra

\n2.2. Publizitate pre-testa

Iragarki baten egokitasuna neurtzeko tresna.

Testa iragarkiaren produkzioaren edozein fasetan egin daiteke…

… baina fidagarriagoa izango da egoera errealera gehien gerturatzen denean.

\nPre-testaren helburuak

Mezu alternatiboen artean aukeratu.

Mezuaren ulertze-maila neurtu.

Kontzeptu edo komunikazio-ardatz alternatiboak konparatu.

Mezu eta produktu/marka/iragarle arteko asoziazioa zehaztu.

Komunikazioaren alde positibo eta negatiboak zehaztu.

\na) Pre-test motak: gauza pen unearen arabera

Kontzeptu testa: mezuak izan dezakeen ideia edo proposamenaren gainean. Ideia garatu baino lehen indartsua dela ziurtatu.

Sormen adierazpen testa: ideia onartuta, haren inguruan proposatutakoaren gainean.

Iragarki bukatuaren testa: plazaratuko litzatekeen modu berean aurkezten da.

\nb) Metodologiaren arabera

Kualitatiboa: mezuaren inguruko pertzepzio eta sentimenduak, pizten dituen konnotazioak, sinesgarritasun-maila, asoziazioak…

Kuantitatiboa: pertzepzioaren aspektu zehatzak neurtzeko. Memorizazioa, ulermena, aukeraketa…

\nPre-test publizitariorako metodologia

Neurtuko diren bariableak aukeratu.

Bat-bateko oroimena (1/2 ordu)

Epe-laburreko oroimena (astebete)

Mezuaren sinesgarritasuna.

Mezuaren ulermena.

Produktu-markarekin identifikazioa.

Preferentzia: atsegintasun maila orokorra

…

\nMetodologia (eta II)

Informazio bilketa: 100-300 pertsonei egiten zaie testa. Publiko objektiboko unitateak. Bariable berak.

Emaitzen ebaluazioa. Kuantitatibo /kualitatibo arabera estrapolatu edo ez.

\n2.3. Post-test publizitarioa

Kanpaina plazaratzen den bitartean edo plazaratu ostean egiten da.

Helburuak: iragarikiak hartzailearengan izan dituen tarteko efektuak neurtzea.

Gure targetak ikusi du iragarkia?

Gogoratzen du?

Gure markarekin identifikatzen du?

Sinesgarria zaio?

Gustatu egin zaio?

Bete da gure komunikazio helburua?

Ulertu da gure mezua?

\na) Oroitzapena neurtzeko post-testa

Denbora tarte bat zehaztu/produktua aukeratu.

Denbora horretan eta produktu horien zer iragarki gogoratzen ditu?

Horren harira beste galdera batzuk egin daitezke:

iragarkiaren deskribapena

iragarkia adjektibatzea

mezuaren azalpena

iragarkiaren sinesgarritasuna

elementuen gaineko galderak (slogana, musika, pertsonaiak…)

hartzailearen inguruan izan duen inpaktua

\nOroitza pena neurtzeko post-testa (II)

Hartzailearen galderak bi eratan lor daitezke:

Espontaneoki

Laguntzarekin (sujeritua)

*Postest 24 hours recall . Iragarkiaren lehenengo erakustalditik 24 ordutara egiten dena. Iragarkiaren penetrazioari buruzko emaitza azkarrak eskaintzen ditu.

\nb) Marka oroitzapena

Marka berriak edo oszilazio ugari pairatzen duten sektoreetan garatzen dira.

Inpultsoko erosketetan bereziki baliagarria.

Produktua edo sektorea aipatzen da, hartzaileari marka izenak eskatzen zaizkiolarik.

Zer marka gogoratzen diren.

Zenbat marka oroitzen diren.

Ze ordenuan aipatzen diren (top of mind)

Erantzunak ere espontaneoki edo laguntzarekin lor daitezke.

\nIntegrating PHP With System-i using Web Services\nSúhlas a nesúhlas pri vp


Sagardotegia | Astarbe sagardotegia\nZaila egiten zaigu Astarbe web gune honetan adieraztea. Gerturatu zaitez eta gozatu gure esentziaz zure zentzumen guztiekin.\nAstarberen esperientzia lurrean jaiotzen da. Honen kalitatezko lehengaiak sukaldeko suetara eramaten ditugu eta igarotako belaunaldien jakinduriak su motelean kozinatzen ditu. Gozatu gure betiko menuaz eta ezagutu gure proposamen ezberdinak ondorenko linkean klikatuz eta karta deskargatuz. Prezio guztiek BEZ-a barne dute.\nBetiko euskal erritu honek gure kulturan murgiltzeko aukera eskaintzen dizu, bere zati izateko. Gure ekoizleen esfortzu guztia, zerbitzarien zerbitzua eta sukaldarien mimoa zure zerbitzura izango dituzu, goza itzazu. Ondorengo linkean klikatuz, gure Baserria osatzen duten ekoizle guztiak ezagutzeko aukera izango duzu.\nBaserriko arrautzekin egindako bakailau tortilla.\nBakailaoa tipula eta piperrekin edo bakailua saltsa berdean.\nInportaturiko txuleta edo bertako txuleta entsaladarekin (bertakoa +3€ pertsonako)\nEuskal herriko gaztak, sagardo eta sagar mermelada eta intxaurrak.\nSukaldearen ordutegia Sagardo dastatze garaian\nTxotx garaia (Urtarrila-Maiatza)\nSukaldearen ordutegia Udan\nUda garaia (Ekaina-Abuztua)\n*Bisiten zerbitzua sagardotegia zabalik dagoen egunetan emango da. Taldeak egin kontsulta: turismo@astarbe.eus\nIrailetik Abendura bitarte sagardotegia talde handietara irekiko da. Taldeak egin kontsulta: astarbe@astarbe.eus\nDastatu gure sagardotegiko esentzia zure etxean gure online dendaren bitartez. Eskariak: https://www.astarbe.eus/es/tienda\nUdako sasoiarekin gure sagardotegiko ateak berriro irekitzen ditugu proposamen gastronomiko ezin hobearekin. Betiko menuaz gain, sagardotegiko tradizioan oinarrituriko produktu berritzaileez gozatzeko aukera izango duzu.\n300 gramoko txuleta hamburgesa\nHonako hauekin konbinatu dezakezu..\nTxuleta hamburgesa begetala\nLetxuga, tipulatxo eta tomatea\nTxuleta hamburgesa osatua\nPlater hauekin konbinatu ditzakezu:\nTxekor saiheskiak (400 gramo)\nOilasko hegoak brasan\nHonako hauekin ezkontzea gomendatzen dugu:\nAstarbe Sagardo Naturala Sagardo botila prezioan barne\nAstarbe Euskal Sagardoa J.I. 4,50 €\nByHur Sagardo aparduna 11€\nByHur24 Sagardo aparduna 18€\nKaxuelitak enkarguz urte guztian zehar\nBakailaoa saltsa berdean.\nBakailaoa pil-pil saltsan.


CLIMSNOW Météo-France eta INRAEko ikertzaileek eta Dianeige aholkularitza-enpresak aplikatutako metodologia batean oinarritzen da. Metodologia horri esker, XXI. mendeko hainbat unetan neguko kirol-estazioetako eguraldiaren eta elurraren egoerari buruzko emaitzak eskaintzen dira, eta aldaketa horiek aukera estrategikoetan eta etorkizuneko inbertsioetan izanen dituzten ondorioak aztertzen dira. Erabilitako modelizazio-katea elurraren behaketa meteorologikoetan eta Météo-France neurketa-sarean oinarritzen da, egoera historikoa eta egungo egoera eman ahal izateko. Hortik aurrera, etorkizuneko bilakaera kalkulatzen da, IPCCk erabiltzen dituen agertoki klimatikoak erabiliz, elurrak une desberdinetan izaten dituen bilakaera meteorologikoen estimazioa egiteko. Emaitza horiei esker, mendiko estazio eta lurraldeetarako hurrengo inbertsio-programen konposizioei eta estrategia turistikoei dagokienez mantendu behar diren orientabideetan parte har daiteke.\nCLIMSNOWk eskura dauden azken proiekzio klimatikoak erabiltzen ditu, Frantziako mendialdeetara egokitutako doikuntza estatistikoko eta eskala murrizteko metodo batekin (ADAMONT). Berotegi-efektuko gasen (BEG) emisioen hiru agertoki hartzen dira kontuan: RCP2.6, RCP4.5 eta RCP8.5. Elurra modelizatzeko, Crocus-Resort ereduaren azken bertsioa erabiltzen da. Eredu horrek, elur-mantu naturalaren bilakaera modelizatzeaz gain, prestaketaren eta elurketaren ondorioak ere berariaz simulatzen ditu. Horrez gain, sistemak elurraren aldagai meteorologikoen bilakaera simula dezake, tokiko mailan, eski-eremu baten barruan, altitude, orientazio eta malda desberdinak kontuan hartuta.\nMendi-eremuak ez dira immuneak klima-aldaketarekiko, horrek inpaktu zuzena baitu elur-mantuaren jasangarritasunean. Garrantzitsua da balioak zorrotz neurtzea, ondorioak ateratzeko eta lurralde eta turismo-guneetako turismo-estrategiak egokitzeko.\n» Epe laburrean eta luzean, zein izanen da elurrari zuzenean lotutako jardueren pisua gure mendikateetako ekonomietan?\n» Zein izanen da gure turismo-produktuak garatzeko norabidea?\n» Zein izanen da elur-jarduerak indartzearen kostua? Zein perimetrotan?\n» Nola egiten zaie aurre trantsizio-aldiei?\nGai horiek guztiak, maila desberdinean bada ere, elurraren –naturala edo artifiziala– mendeko ekonomia eta bizitza soziala duten haran guztietan planteatzen dira.\nDianeigeren esperientziari esker, ikertzaileek egindako diagnostiko «neutrotik» haratago joan gaitezke, eta gomendioak eman diezazkiekegu proiektuen kudeatzaileei turismo-konplexuak garatzen laguntzeko. Horrela, emaitza zientifiko guztiak hizkuntza argi eta ulergarrian itzul daitezke, klima-aldaketaren ondorioetara egokitzeko jarraitu beharreko estrategiak oso zehatz aztertuta (inbertsio motak, amortizazio-denbora, elur artifizialaren sarea indartzea, 4 urtaroetako jarduerak eta dibertsifikazioa, etab.). Hori guztia ingurumenarekiko errespetuaren eta tokiko ondarearen balorizazioaren testuinguru batean, eta horiek Dianeigeren planteamenduaren erdigunean dauden baloreak dira.\nCLIMSNOW partzuergoan parte hartzen dute Météo-Francek (CNRM Laborategia, Météo- France-CNRS, Elurraren Ikerketa Zentroa), INRAEk (LESSEM Laborategia) eta Dianeigek (mendi-estazioen garapenean espezializatutako enpresa).\nCLIMSNOW azterlanetan lan egiten duen taldea gaitasun eta funtzio osagarriak dituzten ikertzaileek, ingeniariek eta teknikariek osatzen dute. Tokiko datuak (informazio topografikoa, eski-pisten kokapena, elur-igogailuen ibilbideak eta elur-kanoiak, etab.) eta elurraren etorkizuneko kondizioen simulazioak oinarri hartuta, taldeak txostenak egiten ditu klima-aldaketak eski-estazioen funtzionamendu-kondizioetan dituen ondorioak ebaluatzeko. Emaitza horiek in situ egindako bilera eta bisitetan aurkezten eta eztabaidatzen dira, tokiko agintarien eta operadoreen parte-hartzearekin.\nAzken urteotan, eski-estazioak gero eta gehiago jabetzen dira klima-aldaketak haien bideragarritasunean dituen ondorioez. Hori dela eta, CLIMSNOW zerbitzuak arrakasta handia izan du. Gaur egun, faktore mugatzailea zerbitzu mota horren kostua da (hamarnaka mila euro, estazioaren tamainaren arabera), eta hori oztopo bat da finantza-baliabide askorik ez duten estazioentzat.\nZaila da CLIMSNOW zerbitzuaren kostu/onura balantzea egitea, baina erraza da imajinatzea inbertsio-planak eta turismo-eskaintza hobeto egokitzeari esker berreskuratuko direla, neurri handi batean, egungo kostuak.\nCLIMSNOW Météo-France, Inrae eta Dianeige erakundeek finantzatu dute zati handi batean. Zenbait ikerketa-programak ia 10 urtez lagundu dute zerbitzu hori garatzen.